open-index/open-wikipedia-markdown huggingface dataset:
積拓撲

喺拓撲學入邊，畀一柞拓撲空間可以整佢哋嘅**積空間**出嚟，上邊有個自然嘅**積拓撲結構**，若個拓撲空間嘅數量係無限嘅話，呢個積拓撲嘅結構同另一個都好自然嘅箱拓撲結構係唔同嘅，不過如果得有限個空間攞積咁佢哋就一樣。
安和橋北

《**安和橋北**》係中國歌手宋冬野發行嘅國語專輯，喺2013年8月26號由摩登天空發行。

## 曲目

## 參考資料
對你愛不完 (歌)

《**對你愛不完**》係由陳樂融填詞，羽田一郎作曲，郭富城演唱。呢首歌收錄喺《對你愛不完》專輯入面。

## 參考資料
輕鬆到家

**輕鬆到家**（全名：深圳市輕鬆到家科技股份有限公司）喺2014年成立，係一間位於提供保潔、保姆、做飯、家電清洗等家庭服務嘅科技公司。曾志偉係其中一名投資者。

喺2022年7月，輕鬆到家爆出資金鏈斷裂風波，甚至出現有人上門要求還錢。

## 參考
公孫康

**公孫康**（），遼東郡襄平縣（今遼寧省遼陽市區）人。東漢末年割據係遼東地區嘅軍閥。佢繼承咗佢亞爸公孫度嘅官位，最出名嘅事蹟就係將嚟投靠自己嘅袁熙同埋袁尚處死，並且將兩人嘅首級送俾曹操。

## 做咗乜
207年，袁熙同埋袁尚聯合鳥丸嘅蹋頓一齊進攻白狼山，但係佢哋被曹操手下張遼打敗，蹋頓戰死。袁熙同袁尚走咗去遼東，遼東太守公孫康驚被袁熙同袁尚鳩佔鵲巢，係見到曹操無攻擊自己後將兩人斬殺，首級送俾曹操，因此被拜為左將軍，封襄平侯。建安年間，公孫康攻陷高句麗嘅都城，並且分屯有縣以南嘅荒地做帶方郡，此外仲派軍隊攻打韓濊。公孫康死後，佢二個仔仲好細個，遼東太守嘅職位佢細佬公孫恭繼承。
## 部下
*公孫模、張敞，治理帶方郡。
*韓忠，公孫康派韓忠將自己私製嘅單于印綬送畀假峭王

## 參考
### 引用
英雄記

《**英雄記**》，或者叫做《**漢末英雄記**》，係一本記錄中國東漢末年嘅史書。內容記載咗漢末軍閥嘅事績，作者係建安七子之一嘅王粲。
大阿拉伯利比亞人民社會主義民眾國

**大阿拉伯利比亞人民社會主義民眾國**（）係利比亞歷史上一個由穆阿邁爾·卡達菲領導嘅政權，喺1977年3月2號成立，2011年利比亞內戰爆發之後結束。佢國名之中嘅「民眾國」（جماهيرية‎，jamāhīriyyah）係卡達菲自創嘅一個名，用嚟指以卡達菲所創立嘅「世界第三理論」為指導嘅國家。
香港珠海學院

**香港珠海學院**（）係香港一間認可專上學院，而家校址喺新界屯門區青山灣掃管笏。學校前身係1947年喺廣州創辦嘅**私立珠海大學**，1949年遷校到香港改名**珠海書院**，2004年做咗認可專上學院再改叫**珠海學院**，2016年曾經申請升格私立大學，但因收生人數未達標而失敗，此後由於院校競爭激烈，佢嘅收生人數一路下跌，短期內無望升格。

珠海學院校名嘅「珠海」喺1947年創校已經用，同1953年先至建制嘅珠海縣（而家嘅珠海市）並無任何關係，但為免外間混淆，校方好多時都會用**香港珠海學院**呢個名。

喺2022年11月，珠海學院校董會正式通過將中文校名改做「香港珠海學院」，而英文校名亦都由「Chu Hai College of Higher Education」改做「Hong Kong Chu Hai College」，行政長官會同行政會議亦都喺2022年12月20號批准。

## 參考

## 出面網頁
*香港珠海學院
范逸臣

**范逸臣**（阿美語：；，），係台灣男歌手、演員，台灣台東縣東河鄉泰源村人，台灣原住民阿美族人。2002年出道，藉翻唱由音樂人阿怪填詞嘅電影《我的野蠻女友》主題曲《I Believe》攞到該年度詢問度最高嘅新人。

## 參考資料

## 出面網頁

*
*范逸臣Facebook
*
*范逸臣官方部落格
*范逸臣新浪博客
*范逸臣搜狐博客
砲台 (國際象棋)

喺國際象棋入邊，**砲台**（）係一種戰術，係將兩隻或以上可以沿著條線行嘅棋擺喺同一條線到，呢條線可以係直線、橫線或者斜線，例如將兩隻城堡擺喺同一條直線上面，或者一隻主教一隻皇后擺喺同一條斜線上面。呢個戰術嘅目的可以係將殺、食對方嘅棋或者係贏一個兌子。

有啲國際象棋書嘅作者用砲台專指可以將軍嘅擺法，不過喺chessgames.com或者其他嘅國際象棋網站都無咁嘅限制，只要係擺喺同一條線到都叫做砲台。

## 例子

砲台好多時都係由兩隻城堡組成，用嚟控制一個直行或者棋行。如果有皇后參與砲台，例如皇后+城堡或者皇后+主教嘅話，好多時都可以形成好大嘅將殺威脅。喺極少數嘅情況下，棋手會低升變一隻主教，用兩隻主教嚟整砲台。

砲台好多時都會配合其他戰術，成為組合嘅一部份。喺好多開局入邊，會用皇后做砲台嘅一部份，例如喺封閉西西里開局入邊：1.e4 c5 2.Nc3 Nc6 3.g3 g6 4.Bg2 Bg7 5.d3 d6，白棋可以揀 6.Be3 之後 Qd2、O-O-O；或者 6.f4 之後 Nf3、O-O，目的係形成一個砲台。

## 睇埋
* Alekhine 槍
* Pigs on the 7th

## 註

## 參考資料
SOLOYOLO

**SOLOYOLO** 係一間香港演藝界嘅公司，響2021年創立，其中出名嘅藝人成員包括YouTuber陳麗柔。

## 名同宗旨
「SOLOYOLO」呢個字眼嚟自“SOLO”同埋“YOLO”兩個字組合而成，其中SOLO喺英文意思係「單獨」，而 YOLO（） 就係「你只會活一次」嘅意思。

根據間公司嘅網站，兩個字加埋一齊代表旗下嘅每一位團員，都會能夠「獨當一面，為自己去奮力搏盡無悔」。間公司主要係幫做演藝事業嘅人去參與同埋管理，例如發展規劃、宣傳、公關、活動策劃同執行等等。

## 參考網頁
* SOLOYOLO Instagram 
* SOLOYOLO Facebook page
華納兄弟探索

華納兄弟探索(Warner Brothers Discovery，WBD)係一家美國跨國大眾傳媒同娛樂集團。 佢係喺AT&T分拆嘅華納媒體並於2022年4月8日與探索公司合併之後成立嘅。

## 參考

## 出面網頁
*
釋淨空

**釋淨空**，AM（），係一個中華民國佛教講經法師，佢喺安徽廬江出世；1959年響臺北臨濟寺出家，法名**覺淨**，字**淨空**，俗名**徐業鴻**。

2022年7月26號凌晨2點，淨空法師圓寂於臺灣台南極樂寺，世壽96歲，僧臘63載，戒臘60載。

## 書
* 《生活的藝術》The Art of Living
* 《佛教 - 佛陀教育》Buddhism as an Education
* 《佛教：慈悲與智慧的覺醒》Buddhism: The Awakening of Compassion and Wisdom
* 《淨空文集》The Collected Works of Chin Kung
* 《通往真幸福的道路》Path to True Happiness
* 《了解佛教》To Understand Buddhism
* 《聖賢的三個根本》 Three Roots of Sages, 2005年1月1號

## 榮譽同成就
* 授予澳大利亞員佐勳章（AM）
* 2017年擔任聯合國教科文組織淨空之友社永久榮譽主席

## 參考

## 出面網頁
* 淨空法師專輯網站 
* 淨空之友社
陳美濤

**陳美濤**（，），係香港女作家，主要寫小說，出咗十二本書。2024年選亞洲小姐拎到三料冠軍，係香港選美史上，拎冠軍時學歷最高嘅佳麗。

## 簡歷
陳美濤大學讀香港大學中文系學士，一級榮譽畢業，之後再讀埋香港大學中文系研究碩士同香港大學中國歷史系博士。
2025年以香港作家身份，入選福布斯亞洲「30位30歲以下精英」榜，同被稱為「女傑青」嘅「全港時尚專業女性」。

## 作品

## 演出
### 電視節目（[[ViuTV]]）
*2022年：《戀講嘢》 第49集嘉賓

### 電視節目（[[亞洲電視]]）
*2024年：《2024年度亞洲小姐競選》冠軍、親善大使、最佳口才獎

### 電視劇（ViuTV）
*2022年：《繩角》 飾 電視台記者
*2025年：《社畜再培訓先導計劃》 飾 女主播

### 電影
*未播：《天壽堂風雲》
### 廣告
TVB
*Healthway空氣殺菌機女主角
*馬百良200周年

有線電視
*賽馬會Apps

其他
*新劍俠世界3
*知書Apps（聯合出版集團）
*Comfort-fit口罩
*Lambre Health美容院

## 參考

## 出面網頁
*
*
相似度學習

**相似性學習**（；）係人工智能當中嘅一類監督式學習做法，目的係要教個程式學到計一個**相似性函數**（similarity function），個函數能夠是但攞兩嚿物件，計出兩嚿嘢之間「有幾相似」。

## 睇埋
*語義相似性
*監督式學習

## 攷
谷旻

**谷旻**（，）原名**谷彤妍**，係香港獨立女唱作人，2022年出道。

## 簡歷
谷旻喺澳洲國立大學金融學士畢業後，曾經喺香港融資公司打工一年幾，但因為興趣係唱歌，所以2019年開始做網絡歌手同埋參與其他幕前幕後嘅工作，並喺2020年正式修讀香港大學社會科學（媒體、文化及創意城巿）碩士學位。2022年正式出道，推出頭一隻派台歌《滾回你的前度》。

## 音樂作品

### 單曲

### 派台歌曲成績

* （*）喺榜上
* （-）未能上榜
* （×）冇派去該台

## 演出
### 電視節目（[[ViuTV]]）
*2022年：《戀講嘢》 第39集嘉賓
*2022年：《有酒今晚吹》 第107集嘉賓
*2022年：《總有一瓣喺左近》 第257集嘉賓

### 電視節目（[[無綫電視]]）
*2022年：《思家大戰》 第34集嘉賓

## 參考

## 出面網頁
*
*
*
公孫恭

**公孫恭**，東漢末年到三國初年嘅人。佢亞爸係公孫度，佢係公孫康嘅細佬。公孫康曾經將永寧鄉侯嘅爵位俾咗佢。公孫康死咗之後，因為佢嘅亞仔仲好細，所以大家推舉公孫恭繼承遼東郡太守的職位。魏文帝繼位後封佢做車騎將軍、假節，封平郭侯。後患上「陰消」嘅疾病，係太和二年（228年）俾長大成人嘅姪兒公孫淵脅逼退位並被囚禁，直到司馬懿平定公孫淵之後，公孫恭先至俾放返出嚟。

## 參考
### 引用
劉國豪

**劉國豪**（Daniel Lau），香港中醫師身兼健身教練，香港中文大學中醫學系畢業，曾經做過高樓攝影師，近年以YouTuber，形象示人，因為拍攝關於中醫同健身題材嘅影片同埋接受一啲傳媒嘅訪問，而得到一啲網民同觀眾嘅關注。

## 外部連結

* 

## 參考
伯樂音樂學院

**伯樂音樂學院**（Baron School of Music），係香港一所揉合流行及古典音樂教育嘅私立專業學院，2006年由香港音樂人伍樂城創辦，並且有唔少本身喺香港樂壇擔任幕後工作嘅人擔任導師。

## 知名導師
* 伍樂城
* 藝深

## 參考來源


## 出面網頁
* 官方網站
張津瑜

**張津瑜**（）係中共傳播媒介中國警察網嘅一個女記者，經常出鏡報道大陸公安新聞，被譽為「最美警花」（最靚警花（以職位計，佢亦係大陸人民警察））。張津瑜同大陸新能源公司力諾瑞特集團男高層**呂楊**（化名：**呂知樾**）嘅自拍鹹片，及雙方嘅微信調情訊息截圖，喺2022年7月經互聯網傳通街，引嚟唔止大陸嘅中文地區網民關注。

## 攷

類:中國記者
類:中國警察
蘇亞利斯

**蘇亞利斯**可以係

* 路易斯·蘇亞利斯：烏拉圭足球員
* 薛迪·蘇亞利斯：葡萄牙足球員
香港議會選舉籌備委員會

**香港議會選舉籌備委員會**（中文簡稱：**香港議會籌委會**；英文：**Hong Kong Parliament Electoral Organizing Committee**／**HKPEOC**）於2022年7月27號喺加拿大多倫多宣佈成立，當時開名嘅成員包括袁弓夷、何良懋同梁頌恆。其目標為令到靠民主選舉產生嘅香港議會於2023年浮頭，成為代表香港人嘅政治機關，同中共授權而非人民授權嘅香港特區政府唱對台。香港保安局於2022年8月3號宣佈香港警察按照國安法通緝上述三人。梁頌恆於2022年12月30號聲明退出該組織。

2025年7月25號，香港警務處國家安全處將19位香港議會籌組人員列做國家安全案件通緝人士，當中袁弓夷、何良懋、霍嘉誌同蔡明達之前已被懸紅100萬港紙通緝，其餘15人由當日開始被懸紅20萬港紙通緝。

## 理念同目標
香港議會籌委會認為民主係天賦人權嘅一部分，每個人都應該享受到民主選舉。佢哋認為自從港區國安法正式實施後，立法會已不能再代表香港人，所以需要自行設立議會。

## 責任

* 確保選舉同議會係公平、公正同透明
* 協助當選議員熟習並履行其職責
* 協助香港議會成立，但議會嘅規畫同策略由當選咗嘅議員制定。**香港議會籌委會並唔會影響議會規畫同角色**

## 工作進度
香港議會籌委會喺2022年7月27號嘅記者會上宣佈成立後，喺2023年7月1號嘅國安法研討會上發佈選舉法初稿。

## 選舉法初稿內容

# 依照聯合國《公民權利和政治權利國際公約》第二十五條，所有香港公民皆有權參與公共事務並享受平等嘅選舉與被選舉權。而為咗確保選舉公平、公正、透明，選舉流程將接受國際監察人員和選舉委員會嘅監督。
# 任何參選人需取得唔少於總有效選票嘅3%。先可以獲得議會議席
# 任何年滿16歲嘅香港公民都有權投票
# 任何年滿21歲嘅香港公民都有權參選
# 香港議會籌委會將設立獨立選舉委員會，負責舉辦普選同監察選舉過程
# 將設立選舉糾紛解決機制，呢個機制將會處理選舉過程中嘅不公行為同選舉結果引起嘅爭議
# 所有候選人有權平等向公眾表達佢立場同政策建議
# 議會將設有35席，如果候選人數目不足，議席數量將會係候選人數目嘅80%
# 議員任期將會係4年
# 第一屆選舉將只會有一個超級選舉
# 選舉程序包括透明、競爭、選票投放、開票同選舉結果公告等環節
# 選舉經費上限為20萬美金
# 選委會委託國際機構監察選舉
# 如有發現選舉舞弊，將取消參選人資格
# 選舉法鼓勵公眾討論選舉改革
# 如議員喺任期內未能完全履行議員職責，選委會將展開補選
## 第一屆選舉
由香港議會選舉委員會負責
## 攷

## 拎
* Hong Kong Parliament Electoral Organizing Committee – Hong Kong Parliament Electoral Organizing Committee 官方網站
* Hong Kong Parliament 香港議會籌委 Facebook
* Hong Kong Parliament 香港議會籌委 Instagram
* Hong Kong Parliament 香港議會籌委 Twitter
* Hong Kong Parliament 香港議會籌委 YouTube Channel
張嘉盈

**張嘉盈**（，）係香港女KOL，做過兼職模特兒。

## 簡歷
張嘉盈大學讀香港理工大學文學士，主修英文，副修韓文，畢業後曾經做過秘書，之後喺國泰航空做過兩年空姐，2020年被裁員，就開始做KOL，亦有份秘書正職。現時佢除左繼續喺網上接下KOL嘅廣告外，亦有份公營機構正職。

## 演出
### 電視節目（ViuTV）
*2022年：《戀愛Staycation》參加者

## 出面網頁
*
後現代主義生成器

**後現代主義生成器**（參見）係一個自然語言生成程式，由蒙納殊大學一位電腦科學家响一九九六年整嘅，特徵識得自動噉產生望落似後現代主義嘅學術文。結果表明，由後現代主義生成器產生嘅文冚唪唥都係
*一味用大量行話，呢啲行話往往冇明確定義，望落好深奧；
*但啲文章查實冇任何實際意義；
好似文頭幅圖嗰篇文噉，篇文個標題：
:The absurdity of sexual identity: socialism and postcapitalist discourse
大致上可以譯做**[[性向認同]]（呢個概念）嘅[[荒謬]]：[[社會主義]]同[[後資本主義]]對話**－個標題用咗聽落好深嘅行話，夾硬將啲彼此之間冇咩啦掕嘅概念拉埋一齊講，而個程式嘅製作者已知，篇文其實冇內容，只係個程式亂咁寫出嚟嘅。更重要嘅係，呢啲文望落好似某啲學者寫嘅文。

啲人整呢個程式嘅其中一個目的，就係想批評學術界，尤其係推崇後現代主義嘅學者：道金斯等嘅科學工作者指，好多學者成日懶高深，用埋晒一啲根本冇意思嘅詞彙，或者用一啲佢自己都唔識嘅詞彙，用錯但聽嘅人唔知佢錯，呢啲學者往往係想搵人老襯，等其他人以為佢哋做嗰啲嘢好專業好有料到。

## 概論

著名英國進化生物學家道金斯（）响 1998 年撰咗文評論呢單嘢：

道金斯等嘅學者想警惕啲想求知嘅人：真正想求知嘅人正路會想將啲嘢寫到有咁簡潔得咁簡潔（睇埋奧坎剃刀嘅概念）嘅，唔想因為讀者睇唔明嘥時間精神；但學術界又有唔少冇乜實際內容講得出嘅人，呢啲人好多時會係噉勁用啲望落高深（但查實冇意義）嘅詞彙，目的係想呃人，等人以為佢寫嗰啲嘢好有料到；道金斯等嘅學者指出，求知者要小心提防呢啲噉嘅假學者。

## 參見
*自然語言生成
*人工神經網絡
*學術寫作
*學術研究
*《知識騙局》
## 文獻

*Postmodernism disrobed (PDF)，道金斯寫嘅一篇評論，揭露唔少學者用行話扮高深。
*Bulhak, Andrew C. (April 1, 1996). "*[https://www.elsewhere.org/journal/wp-content/uploads/2005/11/tr-cs96-264.pdf On the Simulation of Postmodernism and Mental Debility using Recursive Transition Networks]*" (PDF). Department of Computer Science Technical Report 96/264. Monash University，呢篇文講後現代主義生成器嘅技術細節。可以睇吓自然語言處理。

## 引咗

## 拎
*由第啲地方嚟嘅通訊，後現代主義生成器嘅網站，一撳入去就會自動產生篇後現代主義學術文。
波波加特別山

**波波加特別山**（西班牙文：Popocatépetl）係墨西哥嘅一座複式火山，亦都係墨西哥第二高嘅山，僅次於奧里薩巴山。呢座火山海拔5,426米，距離首都墨西哥城只係得70公里。

2001年，波波加特別山上面嘅冰川溶哂，雖然山上面仲有冰，但係冰嚹等等嘅情況已經再唔會出現。
HD 217107 b

**HD 217107 b** 係一粒系外行星，喺雙魚座入邊，距離地球大約65光年咁遠。佢圍住恆星HD 217107以七日為週期公轉，被分類為熱木星。因為佢稍為橢圓嘅軌跡，科學家成功揾到星系入面嘅另一粒行星，命名做HD 217107 c。

## 發現
最初係因為發現恆星HD 217107嘅徑向速度有一個週期嘅變化，呢個變化係由行星對恆星嘅引力造成嘅。喺1998年對HD 217107嘅徑向速度變化顯示，佢有一個7.1日嘅週期變化，變化嘅週期同大細顯示粒恆星係有行星圍住佢轉嘅，而且粒行星起碼有木星咁重。行星同恆星嘅平均距離仲短過水星同太陽距離嘅五分之一。
### 第二粒行星

公轉週期短過十日嘅行星嘅軌跡通常都係好圓嘅，但係HD 217107 b嘅軌跡就比較橢圓，呢個發現暗示星系入邊可能有另一粒行星，而且個距離係喺幾個天文單位之內。2005年，科學家真係搵到另一粒行星，畀咗個名佢叫HD 217107 c。

## 睇埋
* HD 217107
** HD 217107 c

## 參考資料

## 外部連結
* 
*
相簿

**相簿**係一種簿，用來整理啲相。通常收藏自己、屋企人或者相關，或特定紀念，想人想自己睇時展示，方便回憶回顧。相簿型制都好幾類，有活頁簿，亦有梗簿。自製當然可以，然而多數市面買到。現今簿中有一格格套入，或者可以黐到相背，以玻璃紙保護。又或簡單以膠水黐住，又或四角有套彈實。

現今影相用數碼相機，已經好少曬相出來。取而代之，用電子相簿、網上相簿收藏。

現存至古老相簿，放喺美國國會圖書館。

## 攷

類:影相

類:收藏
郵票簿

**郵票簿**，簿一本，專收郵票，集郵常用。可以收藏，又有得展示。有自製，有成品，有當成文具咁買。自一八四〇年有郵票，集郵一早就有，但要放入簿，至早一八六二年代至有。有啲好似活頁簿咁，自行聯埋集成一冊。又有啲專用簿，固定版數成冊。簿一版，有啲貼上去，黐死咗。亦有啲入套，透明玻璃紙，半透明米紙，方便拎返出來，或者交換。

郵票點排，就睇個人喜好。有按地方排，有按種類排，有按形狀排，有按年份排，各適其適。有時會寫上附註，甚至畫埋地圖。

郵票會記述當時當地風物，郵票簿收集排列，亦可反映當時文化同自然。

## 攷
貼紙簿

**貼紙簿**係一種簿，專收集貼紙，貼喺本簿入便。通常會有主題，好似電視劇、世界盃之類。有廠商專門出來做周邊產品來賣，貼紙會貼喺簿中特定位置。有連簿連貼紙咁賣，有簿同貼紙分開賣。甚至貼紙要抽，買時唔知內容，要買好多，或者同人以物易物先至齊。

貼紙簿早就有。到1970年，墨西哥舉辦1970年FIFA世界盃，廠商乘機推出貼紙簿，自始成為風潮。

## 攷

類:收藏
蘇來

**蘇來**（；本名**龔宏琦**），係臺灣男唱作人、音樂製作人同廣播主持人。

## 個人專輯
*《讓我與你相遇》，拍譜唱片，1983年
*《夢的絲路》，拍譜唱片，1984年
*《狂徒之愛》，拍譜唱片，1984年
*《美麗的心情》，拍譜唱片，1985年
*《牆腳的蟑螂》，新格唱片，1986年
*《蘇來 精選集》，曲盟文化，1990年
*《大火》，喜瑪拉雅音樂，1999年

## 參考資料
Album

**album**指：

*最初指相簿，後尾有簿收集種種都咁叫
**郵票簿
**貼紙簿
*唱片專輯
**Album (李克勤專輯)
胡松華

**胡松華**（），係中華人民共和國歌唱家同詞曲作家。

## 作品
*《草原上升起不落的太陽》

## 參考資料
王太利

**王太利**（），係中國大陸男歌手、演員、編劇。2016年，參與江蘇衛視音樂節目《蒙面唱將猜猜猜第一季》。

## 作品
### 歌曲

### 電影

### 綜藝節目

## 參考資料

## 出面網頁
*
*
蔡如岳

**蔡如岳**，係臺灣音樂製作人。

## 作曲作品
*《一直很安靜》

## 編曲作品
*《你我她》
*黃麗玲《輸了你贏了世界又如何》

## 參考資料
交食捷算

**交食捷算**，天文書兼算書，以圖法方便得出交食時刻，當時初學天文參攷書。大清黃炳垕寫，而佢實情同治年間舉人。本書寫咗後傳畀門人。光緒四年戊寅，即一八七八年，門人胡秉成校對兼出版本書，連埋五緯捷算一齊出。此後亦都有幾個版本。

交食捷算有四卷，清史稿亦有記載。書出自西學東漸時期。所謂交食，亦即日食月食。

## 參考資料
張楊 (東漢)

**張楊**（），字稚叔，并州雲中人，東漢末年嘅軍閥豪強。佢幫助過逃出長安嘅獻帝，被獻帝拜為大司馬。張楊所控制嘅河內郡兵精糧足，袁紹同埋曹操都好想要攞到手。後尾佢因為諗住幫呂布對抗曹操而出兵東市，但被部下楊醜殺咗。

## 生平
### 早年
張楊早年因為武勇而喺并州做武猛從事。漢靈帝諗住組建西園軍，并州刺史丁原派張楊加入西園軍上軍校尉蹇碩嘅軍隊，蹇碩封咗張楊做假司馬。蹇碩被殺之後，張楊投靠權臣何進。何進派張楊留喺上黨討伐山賊。

### 董卓討伐戰

董卓入京之後，張楊喺壼關嗰度攻打上黨太守，但喺無功而返，張楊喺上黨一帶劫掠，並且招咗幾千個士兵。董卓討伐戰嗰陣時，張楊諗住依附袁紹，於是佢哋喺河內郡會合。匈奴單于於夫羅諗住反叛東漢朝廷，袁紹同張楊唔肯跟佢，於夫羅於是脅持咗張楊。於夫羅一開始畀袁紹嘅部將麴義做低，但佢之後又做低咗度遼將軍耿祉，並且將張楊放咗。

### 控制河內
於夫羅放走張楊之後，張楊畀董卓封為建義將軍、河內太守。興平二年（195年），董承同漢獻帝為咗逃避李傕嘅追擊而走去大陽，張楊向獻帝進貢糧食，被封為安國將軍、晉陽侯，假節開府。張楊希望帶漢獻帝返洛陽，但畀其他人拒絕咗，張楊只好返去野王。建安元年（196年），張楊同董承提出帶漢獻帝返洛陽，但喺畀楊奉同李樂拒絕咗。董承之後投奔張楊，張楊命令董承重建洛陽宮。楊奉等人後尾帶漢獻帝返洛陽，佢哋喺秋天返到洛陽，張楊攞出糧食嚟迎接佢哋。張楊認為自己重建宮室有功，於是將南宮殿改名做楊安殿。後尾張楊冇留喺洛陽嗰度爭取權力，而喺返咗野王。冇耐就被拜為大司馬。

### 義助呂布
初平四年（193年），呂布離開袁紹投靠張楊。後尾李傕收買咗張楊嘅手下，呂布叫張楊用自己嚟換取封賞。張楊表面上應承李傕，但佢並冇做任何實際行動，李傕只好封呂布做潁川太守。之後呂布離開張楊去投奔陳留太守張邈。建安三年（198年），曹操攻打呂布嗰時，張楊出兵東市，諗住幫呂布牽引曹操，但被佢部下楊醜殺咗。

## 參考
### 引用
楊醜

**楊醜**（）係東漢大司馬張楊嘅部下。建安三年（198年），曹操攻打呂布嗰陣時，張楊出兵東市，諗住幫呂布牽制曹操。楊醜將張楊殺咗，並且諗住帶張楊啲部下去投奔曹操，但佢冇耐就俾張楊嘅部下眭固殺咗。

## 參考
### 引用
眭固

**眭固**（），字**白兔**，東漢末年嘅人。原本喺黑山賊，後尾攻打東郡，但喺畀曹操做低，之後成為張楊部下。張揚部下楊醜殺咗張楊之後，諗住帶張楊嘅士兵去投靠曹操，但楊醜又畀張楊嘅手下眭固殺咗。眭固帶住張楊嘅士兵喺射犬屯軍，諗住投靠河北嘅袁紹。嗰時有巫師同眭固講：「將軍您字白兔，而呢座城個名叫犬，兔仔見到犬一定會畀佢嘅威勢嚇到，所以宜家最好快啲離開呢度。」眭固唔聽。冇耐，曹操派史渙攻打眭固，眭固喺犬城嗰度畀史渙做低，曹操圍攻射犬城，城入面嘅人都投降咗。曹操就咁將河內攞到手，袁紹覺得自己嘅地位畀曹操威脅到，於是同曹操開戰。

## 參考
### 引用
窗格

**窗格**，窗一種，木窗中間，有木條砌成有格花紋，成窗通窿透光透風。另外又寫**窗隔**，阻隔之意。又或寫做**窗槅**。有時為咗隔寒，而糊紙糊紗。有時窗格內再加堂卷簾。窗格靚起上來，稱得上木雕藝術。

後期有啲就唔用紙，而用玻璃。隔寒之餘，透光更好。有啲用彩色玻璃，更加多色彩。

## 文
文學上有唔少窗格。大宋沈括夢溪筆談有寫，「蘇易簡為學士、已寢遽起、無燭具衣冠、宮嬪自**窗格**引燭入照之。」可見燭光由外面照得入。大宋楊誠齋有詩荔枝堂夕眺，「迎寒**窗隔**重糊遍、只放書邊數眼明。」可知窗格會貼紗貼紙，阻擋風寒。

大明大清時，種種章回小說，有唔少講到窗格。西遊記，「堂後有一座大樓、樓上**窗格**半開、隱隱見一頂黃綾帳幔。」水滸傳又有寫，「童子點上燈來、閉了**窗格**、掇張桌子、鋪下五六碟菜蔬。」可知開得閂得，窗咁用。紅樓夢，寫「咱們如今都系霞影紗糊的**窗槅**。」又寫「**窗格**門戶一齊摘下、全掛彩穗、各種宮燈。」窗格都拆得落來。同樣亦見喺儒林外史，「張俊民領著小廝、自己動手把六扇**窗格**盡行下了、把桌子抬到簷內。」

## 攷
MIRROR.WE.ARE LIVE CONCERT 2022

《**MIRROR.WE.ARE LIVE CONCERT 2022**》係香港男子音樂組合MIRROR嘅第三個演唱會，係組合頭一個喺香港體育館搞嘅演唱會。而呢個演唱會亦係香港體育館頭一個用實名制賣飛嘅演唱會。主辦單位係MakerVille同大國文化。

演唱會原定喺2022年7月25號到8月6號舉行，總共開12場，但7月28號第4場因為舞台上面嘅巨型屏幕跌落嚟壓傷兩個舞蹈員，結果要腰斬淨低嘅場次。原定有三場同時經網上直播平台MakeALive直播嘅安排，亦因相關場次被取消而未成事。

## 歌單

## 爭議同事故
今次演唱會由公開賣飛至到正式表演，都出現唔少爭議同事故。

### 賣飛安排爭議
#### 只留較差嘅位畀公開發售
演唱會約莫三分之二嘅飛都預留做內部認購同贊助商，只係得約莫三分之一嘅飛公開發售，而公開發售嘅位置都係後排同比較差嘅位置，即使有小量係前排嘅位，亦有粗電纜遮擋視線。
#### 門票發售網站超出負荷
演唱會喺5月31號朝早10點正式開售約莫37,700張飛，但因為門票發售網站超出負荷，好多人去買飛嗰陣都載入唔到，甚至等咗大半日最後都係買唔到。
#### 捆綁式銷售壓榨歌迷
部份贊助商攞到飛後藉住捆綁式銷售去增加自己嘅生意。其中香港電訊搞咗個門票抽獎活動，抽中後再選購至少過萬港紙嘅指定服務就可以攞飛，因為好多歌迷買唔到飛，逼住要幫襯去攞飛，令佢哋覺得呢種做法係搶錢。

### 意外頻生
#### 總綵排誤踩台板意外
7月24號開騷前一晚嘅總綵排，因為各人唔熟悉舞台機關，有人誤踩台板而令一位舞蹈員受傷入院。意外之後因為有人將責任推到舞蹈員身上，一度令大量舞蹈員不滿，最後MIRROR成員出聲撐舞蹈員，先至平息事件。

#### 舞台機關唔穩陣
7月25號第一場，江𤒹生喺貨車型升降台跳唱，期間升降台突然搖動，佢要用手撐地企穩。同場後段，MIRROR一眾成員企喺吊起嘅天橋上面演唱，但橋板激烈搖動，亦有成員差啲跌倒。第二場開始將天橋演唱環節改喺平地演唱。

#### 陳瑞輝失足跌落台
7月26號第二場，陳瑞輝喺演講環節因為行得太近台邊而失足跌落台，好彩只係左手前臂擦傷，冇大礙。第三場開始陳瑞輝改喺平地演講。

### 冧巨型屏幕導致演唱會腰斬

7月28號第四場，呂爵安同盧瀚霆跳唱嗰陣，舞台上面一個4米乘4米、重600公斤嘅巨型屏幕突然冧咗，壓傷兩個舞蹈員，MIRROR經理人黃慧君上台向現場觀眾宣佈演唱會因發生重大事故而即時腰斬，而救護員到場將傷者送到伊利沙伯醫院。兩名傷者入面，一位重傷一位輕傷，重傷嗰位係女子組合COLLAR時任成員蘇芷晴男朋友李啟言（阿Mo），輕傷嗰位舞蹈員張梓峯。張梓峯喺29號晚已經出院；李啟言因為腦部同頸椎受傷，一路要留喺深切治療部同做多次手術。

## 後續
*演唱會腰斬後，MIRROR全面停工，到10月復工。因為冧屏幕事故嘅重傷者係COLLAR成員蘇芷晴男朋友，令到COLLAR亦全面停工，復工無期。
*主辦機構MakerVille因應冧屏幕事故，取消原定喺事故第二日（7月29號）搞嘅新劇《那年盛夏 我們綻放如花》嘅開鏡拜神儀式。
*雖然今次演唱會嘅主辦機構係MakerVille同大國文化，ViuTV並冇角色，但因為MIRROR係經ViuTV出道，加上屬同一間母公司，令ViuTV亦成為被指責嘅對象。ViuTV因應事態，決定改動一啲原定嘅節目播映安排，包括抽起原定8月6號晚首播嘅《膠戰SSP》，就連禮拜六下晝重播嘅節目《今晚瞓酒店》亦因為有MIRROR成員呂爵安參與而臨時改為重播另一節目《餸情》。而ViuTV節目嘅社交媒體宣傳同實體記者會亦會一路暫停到8月中。原定8月底首播嘅劇集《季前賽》，因為有多名MIRROR成員主演，亦延期到10月下旬播出。
*7月30號商業電台嘅《903專業推介》跳咗唔播3首同MIRROR或COLLAR有關嘅上榜歌。
*商業電台原定喺 9 月 3 號同 9 月 6 號舉行嘅《903 AllStar 籃球賽》同《拉闊音樂會 神の拉闊 鄭欣宜 x 盧瀚霆》因為有MIRROR成員參與而延期11月舉行。

## 參考
大司馬

**大司馬**係中國歷史上一個官名，係國家嘅最高軍事長官。喺《周禮》入面，司馬係負責軍事嘅官員。
彈簧秤

**彈簧秤**，秤一種，以彈簧伸縮，求出件嘢重量。通常彈簧一面有尺，上方有環，方便穿住拎住，而下面有鈎，鈎住嘢來秤。按彈簧原理，彈簧拉得幾長，同受力成正比。彈簧秤唔能量得好準，皆因彈簧拉得多會鬆。之不過，秤身細，方便收埋，亦方便帶出去。

史上，英國一七七〇年就有。

## 攷
張繼安

**張繼安**係個香港警察，因為身為藝人張繼聰嘅細佬，而且曾經負責香港警察拍攝一啲對外工作，同埋喺香港反送中運動期間被指濫權而得到公眾關注。

## 喺香港警察入面嘅工作
佢2006年1月加入香港警察，曾駐守上水分區同埋機場特警組 (ASU)，後來自薦調職去警察公共關係科。

### 警察公共關係科
喺2018年5月，當時五月天喺香港迪士尼樂園舉辦演唱會，香港警察喺facebook專頁發佈一段有關去迪士尼樂園觀看五月天演唱會嘅交通須知，當時任職警察公共關係科嘅張繼安就被暱稱阿安，喺片段入面負責講解交通安排。呢段片發佈後，就有網民發現佢係張繼聰嘅細佬。

佢亦曾經同張繼聰一齊出鏡拍短片，呼籲市民支持警方有份舉辦嘅愛護動物活動。

2020年4月，佢取代咗有傳被警隊管理層指網上言行唔符合警隊價值觀嘅梁皓妤做電視節目《警訊》主持。

### 香港反送中運動期間
喺香港反送中運動期間，香港警察被指對示威者嚴重濫權，甚至強姦同殺害一啲示威者，但親中派就不時發起支持警察嘅集會。張繼安曾經公開答謝佢父母喺落雨嘅前景之下出席呢啲撐警活動，因而受到一啲批評。

## 參考
乙巳占

**乙巳占**，占星書來，大唐李淳風所寫，有十卷。顯慶元年，即西元六五六年，呢年稍後所寫，喺開元占經之前。當中收集咗舊時占星記載，而再加以揀擇，去除咗為權為財曲解，保留精華。故此無開元占經咁雜。原本已失，今本十卷一百項，第十卷尤其多。

序中有話賜名乙巳。而大清陸心源認為，乙巳即取自曆元，上元喺乙巳。另一說成書貞觀十九年乙巳年。

乙巳占唔睇重靈驗，而在於輔助政事。

古時占星唔只睇星，亦睇雲睇風。占風有分八級，睇風對樹林有乜影響。可謂世界至早風級。

## 大綱
*卷一　天象　天數　天占　日占　日月旁氣占　日蝕占
*卷二　月占　月與五星相干犯占　月干犯列宿占　月干犯中外宮占　月暈占　月暈五星及列宿中外宮占　月蝕占　月蝕五星及列宿中外宮占
*卷三　分野　占例　日辰占　占期　修德　辯惑　史司
*卷四　五星占　星宮占　歲星占　歲星入列宿占　五星干犯中宮占　五星干犯外宮占
*卷五　熒惑占　熒惑入列宿占　熒惑干犯中外宮占　鎮星占　鎮星入列宿占　填星干犯中外宮占
*卷六　太白占　太白入列宿占　太白入中外宮占　辰星占　辰星入列宿占　辰星入中外宮占
*卷七　流星占　流星犯日月占　流星與五星相犯占第　流星入列宿占　流星犯中外宮占　客星干犯列宿占　客星犯中外宮占
*卷八　彗孛占　彗孛入列宿占　彗孛入中外宮占　雜星妖星占　氣候占　雲占
*卷九　帝王氣象占　將軍氣象占　軍勝氣象占　軍敗氣象占　城勝氣象占　屠城氣象占　伏兵氣象占　暴兵氣象占　戰陣氣象占　圖謀氣象占　吉凶氣象占　九土異氣象占　雲氣入列宿占　雲氣入中宮占　雲氣入外宮占
*卷十　候風法　占風遠近法　推風聲五音法　五音所主占　五音風占　論五音六屬　五音受正朔日占　五音相動風占　五音鳴條已上卒起宮宅中占　推歲月日時乾德刑殺法　論六情法　陰陽六情五音立成　五音刑德日辰所屬立成　六情風鳥所起加時占　八方暴風占　行道宮宅中占　十二辰風占　諸解兵風占　諸陷城風　占入兵營風　五音客主法　四方夷狄侵郡國風占　占官遷免罪法　候詔書　候赦贖書　候大赦風　候大兵將起　候大兵且解散　候火災　候諸公貴客　候大兵攻城並勝負候賊占　候喪疾　候四夷入中國　雜占王侯公卿二千石出入

## 參考資料
裴松之

**裴松之**，字世期，河東聞喜人，東晉、劉宋時期嘅史學家，佢幫《三國志》作注。同亞仔裴駰、曾孫裴子野有「史學三裴」嘅稱呼。
介良

**介良**係日本一町，高知縣高知市名下，屬介良地區。町約莫鎮咁解。佢喺高知市東南，經日本國道卅二號，南國繞道。西面有五台山、屋頭、高須東町、高須。北面有大津、南國市明見。東面有潮見台、南國市大埇、伊達野。南面有同市稻生。

幕未時，高知藩之下，長岡郡介良村。昭和四十七年，一九七二年，編入高知市，廢介良村，開介良。平成元年，一九八九年，分出潮見台。

佢東部為介良山，高一百七十六米，有介良富士之稱。山腰朝峯神社係當地名勝。

平成三十年，二〇一八年，有九千七百人左右。

## 攷
牂雲

**牂雲**，雲形一種，又寫**䍧雲**，古時稱為妖氣，雲占一類。牂䍧一解做虛齡三歲羊，說文解字注話牝羊，即羊乸。然而古書，唔話似羊，而話似狗，似赤色，長尾，或有幾條尾。見到國事就有麻煩。

雲見於史書。漢書天文志咁寫，「乙酉、牂雲如狗、赤色、長尾三枚、夾漢西行。」夾漢西行。漢即天漢，夜晚先睇到。而晉書天文志中，講雲氣，妖氣之下咁寫，「二曰**䍧雲**、如狗、赤色、長尾。為亂君、為兵喪。」

雖則古時歸做天文現象，現今來睇，歸入氣象嗰便。

## 攷
SPY×FAMILY間諜家家酒

《**SPY×FAMILY間諜家家酒**》（日本原版、；中國發行版叫**間諜過家家**）係日本漫畫家遠藤達哉創作嘅漫畫，講述一個秘密身分係間諜嘅男人、一個秘密身分係殺手嘅女人同一個有讀心超能力嘅細路女，三人互相隱瞞真實身分組成虛假家庭嘅家庭喜劇。2019年3月25號起，漫畫響日本嘅《少年Jump+》定期連載，台灣就喺《寶島少年EX》連載。

2021年11月1號官方宣布改編做動畫，由WIT STUDIO同CloverWorks製作，第一季喺2022年4至6月同埋10至12月分兩個部分播出，總共25集。第二季動畫喺2023年10月至12月首播，共12集，而劇場版《劇場版 SPY × FAMILY CODE: White》喺2023年12月響日本上畫。第三季動畫喺2025年10月首播。

香港免費電視頻道ViuTV買咗呢套動畫並安排粵語配音，喺2023年1月8號開始逢禮拜日22:30－23:30播出。

## 主要角色
* 洛伊德·佛傑
: 喺東國活動嘅西國間諜，為咗完成任務而收養咗安妮亞做佢個女。
* 安妮亞·佛傑
* 約兒·佛傑
: 名義上係洛伊德嘅太太，原本姓布萊爾，係殺手嚟。
* 彭德·佛傑
:佛傑家嘅狗，有預知能力。

## 註

## 參考

## 出面網頁
* 少年Jump+連載頁
* MANGA Plus連載頁 
* 
* 
*
出發2022

《**出發2022》**（）係由香港電台出品製作嘅微電影系列，由香港特別行政區成立25周年主題曲《前》嘅創作人擔任故事創作同製片。整個系列分為《手錶》、《幸運熊》、《空間魔術師》、《轉型》四個獨立故事，四位主角都係1997年香港回歸年出世嘅90後，喺2022年啱啱滿25歲。2022年6月25號起，逢星期六晚上9點，港台電視31播出。

## 簡介
每集嘅主角都各自懷有夢想，亦因為各自唔同嘅原因面對住事業、親情、愛情、友情等人生轉變，最後經過努力，搵到人生出路。

## 演員表
### 手錶

;其他演員
許培道、李任燊、盧勁成、余世騰、黃 瑤、吳景隆、馮卓謙、蔡明航、盧宜敬、鄺淑盈、廖詩語、廖宇浩、林偉年、朱士蘭、馮志昂、Milk Chan、徐貫國、馮玉祥、余秀玲、黃海耀、陳惠棠

;單元插曲
《手錶》- 由曾比特獻唱 

### 幸運熊

;其他演員
張曦晨、袁綺雯、彭詠儀、鄒杏春、崔潔彤、陳穎翹 、陳家瑜、黃志廣、徐錦源、許嘉允、譚若欣、李倩薇、黃興國、周珈慜

### 空間魔術師

;其他演員
馬俊明、李欣怡、譚傲峰、梁卓美、區偉權、馮皓揚、Crisostomo, Michelle Lanticse、徐凌峰、馮家豪、何彥鋒、黎穎珊、王天來、李偉基、張詠榆、陳俊浩、林芷瑩

### 轉型

;其他演員
劉深宜、陳卓華、鍾溥敏、麥洛新、陳惠棠、陳鳳珍、譚若欣、黃與國、陳國基、李旭賢、源榮岳、連小喬、李華勝、倪金鋒、賴積加、林可悅、方鳳宜、鍾雨倫、李葉健、秦小琴、鄭栢晞、張燕玲、錢詠儀、鄭曉薰、房昔垚、龐宇軒、陳春偉、胡志傑、譚永佳、何柏良、黃何清、楊華美、黃志華、陳德成、陳健全、蔡連興、李偉基、陸錦秀、謝潔儀、鄧培兆、杜宏傑、鄒國基、莫偉峯、丘文、朱玉卿、黎瑞琦、林玉珍、李漳明、尤志豪、黎震宇、劉佩珊、陳曉琴、邱柏霖、何彩鳳、甄玉嬋、連尉君、張詠榆、張紅艷、鄭皓雲、梁偉兒、何雙妍、候婉彤、劉素芳、文秀瓊、王國康、黎潔芳、黃嘉倫、呂劍英、黃葉玲、李秀蓮、許斯迪、陳國輝、劉嘉麗、潘桂蘭、鄭婉婷、李瓊、周子峰、黃何清、黃家愉、侯婉彤、楊肇輝、方日東、何澤權、潘文惠、余厚明

## 參考

## 出面網頁
*慶祝香港特別行政區成立25周年 原創微電影《出發2022》
故障單點

喺工程學上，系統嘅**故障單點**（；）係指一個「一旦軭咗，就成個系統軭嗮」嘅部份。例如想像家陣有個電腦網絡，成個網絡啲訊號都要經一部路由器先可以由一部電腦傳去第部電腦度，噉部路由器一軭，成個網絡就通唔到訊－個路由器就係個系統嘅故障單點；一個容錯嘅系統最理想係冇故障單點。

## 睇埋
*容錯性
*風險管理
*加密電子貨幣；唔少人覺得加密電子貨幣其中一個大優點係冇故障單點。

## 引咗
故障探測同隔離

**故障探測**（）喺控制工程上係指搵出一個系統出錯喺邊，搵出「個系統係邊一個部份有問題」（故障隔離）嘅工作。

## 睇埋
*容錯性
*故障單點
容錯

**容錯**可以指：
* 工程上講嘅容錯性（fault tolerance），針對嘅係故障
* 通用設計嘅容錯原則（tolerance for error），針對嘅係用家體驗
故障

**故障**（；），粵語好多時叫**壞機**，喺工程學上係指一個系統或者設備出現異常嘅情況，而呢種情況可能會引致失敗。

## 睇埋
*Bug
*故障容許度
*預測式維修

## 文獻
*Schoonmaker, Stephen J. (2003). *The CAD guidebook : a basic manual for understanding and improving computer-aided design*. New York: Marcel Dekker.
聯合颱風警報中心

**聯合颱風警報中心**（**，[[縮寫]]：**JTWC'''）係美國海軍同美國空軍聯合喺夏威夷珍珠港設立嘅中心，負責幫太平洋、印度洋同其他海域嘅熱帶氣旋發出警報。JTWC支援美國國防部嘅所有分支，同埋其他美國政府機構。呢個中心製作數據嘅主要用途喺為咗保障軍用船艦同埋飛機嘅安全，而且會傳送去同世界各國一齊運作嘅軍方基地。聯合颱風警報中心原本喺1959年喺關島尼米茲山創立。因為1995年嘅基地關閉與重整（Base Realignment and Closure）法案，1999年1月1號就搬咗去珍珠港。

聯合颱風警報中心全年持續監察、分析同埋預測熱帶氣旋嘅行程、發展同埋動向，呢間中心嘅責任範圍覆蓋全球九成熱帶氣旋嘅活動範圍。聯合颱風警報中心幫熱帶氣旋發警報，但呢個中心採用美國官方以一分鐘時間測持續風速嘅標準，而唔係世界氣象組織建議嘅十分鐘。不過同美國國家颶風中心唔同嘅係，聯合颱風警報中心並唔係用薩菲爾-辛普森颶風等級。呢間中心依家由32名美國空軍同埋海軍人員運作，而且用緊幾個衛星系統、探測器、雷達、地表、高空全面數據同埋大氣模型去完成任務。喺2000年之前，聯合颱風警報中心亦都會負責將西太平洋風力有熱帶風暴級或者以上嘅熱帶氣旋命名；但由2000年開始，幫颱風命名變咗由日本氣象廳負責。

## 註

## 參考

## 睇埋
*國家颶風中心

## 出面網頁
* 聯合颱風警報中心首頁
諸葛緒

**諸葛緒**，琅邪郡陽都縣人，曹魏末年到西晉初年嘅政治人。

## 生平
諸葛緒係曹魏嘅雍州刺史，佢喺魏滅蜀之戰嗰時帶三萬士兵到陰平橋頭攔截蜀將姜維，目的係令姜維救唔到陽安關。姜維聽講諸葛緒已經喺陰平橋屯駐，於是往北方行軍，扮成要偷襲雍州嘅樣。諸葛緒知道之後將軍隊後撤三十里，姜維行咗冇耐之後見到諸葛緒被自己呃咗，於是即刻掉頭返陰平橋。諸葛緒知道後亦都即刻追返轉頭，但係冇追到姜維。鍾會做低陽安關之後帶兵南下，喺陰平嘅鄧艾本嚟想揾諸葛緒一齊行陰平小路，但喺諸葛緒認為呢個唔係司馬昭嘅命令，於是拒絕咗鄧艾嘅邀請，並且帶兵到白水同鍾會集合。點知鍾會話佢「畏敵不前」，將佢用囚車運返曹魏，並且趁機控制咗佢嘅軍隊。之後諸葛緒做咗曹魏嘅太常，西晉建立之後改做衛尉。

## 參攷
### 引用
沒有你沒有我

《**沒有你沒有我**》係由方中信、蒙嘉慧、吳國敬等主演嘅愛情電影。
類:港產片
紅橋 (搞清楚)

**[[紅橋]]**除咗指倫敦紅橋自治市，亦可以指：
*紅橋 (香港)，香港屯門地方
*紅橋區，天津市轄區
甯河區

**甯河區**（簡化字：宁河区）係中國天津一個區，總面積1298平方公里，人口36萬。
薊州區

**薊州區**係中國天津一個區，總面積1586平方公里，人口81萬。

2016年由**薊縣**升格做薊州區。
客氣

**客氣**係一種待人態度，以客自居，言行舉止，同人保持距離，唔親近。有時會視為拘禮。然而太過就好假，虛偽，唔真心，會令人反感。現今客氣唔好唔壞，多數講人客送禮多，或者推辭人家好意。古時意味有唔同，就唔咁睇，太多數貶義。

客氣唔同範疇，有其他用意思。見醫就話邪氣入體。見天文話外來之氣。

## 文
客氣有典故。左傳定公八年，「公侵齊、攻廩丘之郛、主人焚衝、或濡馬褐以救之、遂毀之、主人出、師奔、陽虎偽不見冉猛者、曰、猛在此必敗、猛逐之、顧而無繼、偽顛、虎曰、盡**客氣**也。」魯公要攻齊城，派將陽虎領兵，初時順利，後尾迫到守軍背水一戰，城軍太猛，魯軍退返出來。魯軍之中，有出名勇士冉猛，扮晒蟹唔出戰。陽虎扮睇唔到，自言自語話冉猛喺度，一定擊敗守軍。冉猛就走咗出來，行行下見無人跟，就扮嘢跌落車。陽虎話佢行為全部客氣。

依處客氣有種種解法。一種話勇士本應一馬當先，冉猛就好似客咁唔郁，點名出戰都唔情唔願，口是心非。而另一種，話佢一時之心頭有猛氣上身，而非本身勇。對於客氣依句，杜預註話「言皆客氣，非勇。」

客氣近世講法，紅樓夢有寫。「又等了一會子、黛玉經纔寫完、站起來道、簡慢了。寶玉笑道、妹妹還是這麼**客氣**。」

## 攷

類:人際溝通
鹽池

**鹽池**係中國寧夏吳忠一個縣，位於寧夏東部，山水河上游，鄰接陝西、甘肅、內蒙古。總面積6554平方公里，人口15萬。

## 外部連結

*
榆樹市

**榆樹**係中國吉林長春一個市，總面積4712平方公里，人口122萬。呢個市農業經濟發達，被譽為「松遼平原第一糧倉」。

## 參考資料
公主嶺

**公主嶺**係中國吉林長春一個市，總面積4141平方公里，人口103萬。

1985年公主嶺建市嗰陣係屬四平，2020年改屬長春。
輝南

**輝南**係中國吉林通化一個縣，總面積2276平方公里，人口35萬。

## 特產
輝南大米：中國地理標誌產品

## 外部連結

*
失效致命

喺工程學上，如果話一個系統係特登設計到**失效致命**（；），即係指就算個系統故障局部或者完全喪失功能，佢都能夠成功傷害或者殺死目標－呢種設計喺武器嘅設計上成日見到。

## 睇埋
*容錯性
*系統工程

## 攷
撫松

**撫松**係中國吉林白山一個縣，總面積6159平方公里，人口31萬，東南境內有一個長白山國家級自然保護區。保護區內大概有1586種野生動物、2639種植生動物。
靖宇

**靖宇**係中國吉林東南部白山一個縣，總面積3084平方公里，人口14萬。

## 外部連結

*
失效安全

喺工程學上，如果話一個系統係特登設計到**失效安全**（；），即係指佢有故障局部或者完全喪失功能嗰陣，都仲能夠做到保護人、財產同數據免受傷害。

例如一架汽車，架車設計到有返咁上下硬淨，架車就算失控撞車（故障局部或者完全喪失功能），架車都唔會變形變得太犀利，坐喺入面嘅人同財產唔會受大傷害－就算係達致失效安全。

## 睇埋
*容錯性
*系統工程

## 攷
前郭爾羅斯

**前郭爾羅斯**係中國吉林松原一個蒙古族自治縣，總面積6023平方公里，人口57萬。
複製 (運算)

**複製**（；）係一種提升電腦軟硬件系統容錯性嘅技巧。

複製係指將一個系統部份複製幾次，要求佢哋冚唪唥一齊平行噉（可以睇吓平行運算）計數，而喺攞個運算結果去用嗰時，要睇勻嗮嗰啲複雜品嘅運算結果先做決定。

例如想像家吓想要電腦計條好複雜嘅數，研究者可以要五部機分別計一次，再攞五部機之間嘅主流結果去用，理由係「五部機冚唪唥都計錯數」嘅機率細過「其中一部計錯數」嘅機率。
## 註釋

## 睇埋
*容錯性
*冗餘

## 攷
和龍

**和龍**係中國吉林延邊一個市，位於延邊州南部，長白山東麓，圖們江上游北岸，總面積5069平方公里，人口22萬。
冗餘

**冗餘**（；）指同個系統加啲「多餘」嘅功能，呢啲「多餘」功能喺冇故障嘅世界入面係唔必要，但可以提升個系統嘅容錯性。攞住「要提升佢容錯力」嘅系統部份，設計者可以將個系統部份複製幾次，啲複製品用嚟做後備；噉一旦個系統部份軭咗，個系統就可以即刻改為用啲後備部件頂替。

舉例說明，啲大型嘅船同飛機好興設計成有多過一部發動機（將發動機複製咗幾次）；噉如果架嘢嘅主發動機出咗故障，佢哋就可以改為用後備發動機嚟推動架嘢，等架嘢仲可以繼續行，或者起碼有足夠時間駛去安全嘅地方。

## 例外處理

又例如程式編寫噉，控制流程上就有所謂嘅例外處理（exception handling），好似以下呢段 Python 源碼噉：
:
```python
try: #「試吓行 try 嘅碼先。」
    print(x)
  except: #「如果 try 段碼出錯，噉就行 except 嘅碼。」
    print("An exception occurred")
```

當中 `except:` 入面嗰段碼就係冗餘嘅部份－喺冇出錯嘅世界入面，嗰段碼係冇需要存在嘅，但有咗 `except:` 段碼喺度，就可以喺 `try:` 段碼出事嗰陣有個後備保障。Python 以外嘅多種程式語言（好似係 C++ 同 Java 呀噉）都有例外處理嘅功能。

## 註釋

## 睇埋
*容錯能力
*成本
*工程設計
*例外處理
*語言冗餘

## 引咗
損傷容限

**損傷容限**（；）指一個系統有幾能夠承受損傷，等到有人嚟修理佢為止。

## 睇埋
*容錯性
人為錯誤

（）指若干個人冇意圖噉做咗啲嘢，搞到個系統出現故障，例如一架車失控可以係因為揸嗰個人揸車技術唔好。

人為錯誤喺工程學上廣受關注，因為對工程師嚟講呢種錯誤難以控制；亦都可以睇吓人因工程同相關領域上對「點樣設計到個系統一睇就知點用」嘅思考。

## 睇埋
*人因工程
*易用度
*容錯度

## 攷
強烈熱帶風暴

**強烈熱帶風暴**（，，縮寫：**S.T.S.**）係熱帶氣旋嘅一種，即中心持續風速有時速88至117公里，屬暴風風力。中國國家氣象中心稱佢做「強熱帶風暴」。雖然呢個係世界氣象組織建議嘅熱帶氣旋分級之一，但唔係所有官方部門都會用，例如美國嘅氣象部門（包括聯合颱風警報中心，採用薩菲爾-辛普森颶風等級嘅中太平洋颶風中心同埋美國國家颶風中心）就冇呢級，所有中心風力有暴風程度嘅熱帶氣旋都會視為強烈熱帶風暴。
卡爾四世 (神聖羅馬帝國)

**卡爾四世**（**Karl IV**，）係神聖羅馬帝國皇帝，1355年到1378年在位，亦係波希米亞王，1346年到1378年在位。

## 出面網頁
查理四世

**查理四世**可以係：
*查理四世 (法國)
*卡洛斯四世，西班牙國王
*卡爾五世，亦係拿坡利國王卡洛四世
*卡爾六世，亦係西西里國王卡洛四世
*卡爾一世 (奧地利皇帝)，亦係匈牙利國王查理四世
聖安博

**聖安博**（**Saint Ambrose**，），舊譯**聖盎博羅削**，基督教譯**安波羅修**，係米蘭主教；佢喺今日嘅德國出世，374年12月7號成為米蘭主教，1298年3月3號列為聖師，係「西方四大聖師」其中一位。

## 攷

## 出面網頁

類:主教
類:古羅馬人
喜帕恰斯

**喜帕恰斯**（**Hipparchus**，）係古希臘天文學家、地理學家、數學家，被認為係三角學創始人，亦係歲差嘅發現者。

## 出面網頁

類:天文學家
類:地理學家
類:數學家
亞拉里克一世

**亞拉里克一世**（**Alaric I**，）係西哥德人嘅國王，395年到410年在位，曾經攻入西羅馬帝國首都羅馬。

## 出面網頁
艾倫·堅士堡

**艾倫·堅士堡**（**Allen Ginsberg**，）係美國作家，亦係Beat Generation嘅其中一位核心人物。

## 出面網頁
歌曼妮芝

**歌曼妮芝**（**Nadia Comăneci**，），係羅馬尼亞女子體操運動員，1976年，14歲參加滿地可奧運嗰陣，做咗現代奧運會史上，頭一位攞滿分10分嘅運動員，重為羅馬尼亞贏得3金1銀1銅，四年後嘅莫斯科奧運，歌曼妮芝仍然為羅馬尼亞帶嚟2金2銀，1984年5月結束運動員生涯。

## 出面網頁

類:體操運動員
類:羅馬尼亞運動員
哈伯瑪斯

**哈伯瑪斯**（**Jürgen Habermas**，）係德國當代哲學家同社會學家，法蘭克福學派代表人物之一。

## 出面網頁

類:社會學家
域陀赫斯

**域陀赫斯**（**Victor Franz Hess**，）係奧地利裔美國物理學家，憑住研究宇宙射線，做咗1936年諾貝爾物理學獎得主。

## 出面網頁
威廉·馮特

**威廉·馮特**（**Wilhelm Wundt**，）係德國心理學家，亦係現代心理學其中一位奠基人，畀人叫做「實驗心理學之父」。
## 出面網頁

類:心理學家
類:德國人
奧古斯丁-路易·柯西

**奧古斯丁-路易·柯西**（，）係法國數學家同物理學家，主要研究數學分析、微積分同連續介質力學，有好多同微分方程相關嘅概念都用咗佢個名命名。

## 出面網頁
呢間老宅老過你老爺

《**呢間老宅老過你老爺**》（EPG用名：**Houses Of Time**；網站用名：**Grandpa's Mansion**）係香港無綫電視製作嘅文化節目，2022年7月25號到8月16號逢禮拜一、二22:00-22:30喺J2播；之後喺9月17號開始逢禮拜六19:30-20:00喺J2播。節目介紹臺灣一啲古舊建築物。

## 每集一覽

## 節目調動
*2022年7月26號：由於直播《賽馬直擊—古活盃賽馬日》，所以停播一次。
*2022年8月2號：由於直播《賽馬直擊—羅斯齊爾德大賽日》，所以改到8月3號禮拜三同一時間播。

## 出面網頁
*呢間老宅老過你老爺 - 主頁 - tvb.com
*呢間老宅老過你老爺 - myTV SUPER
世界轉運攻略

《**世界轉運攻略**》（EPG用名：**Feng Shui For The World**；網站用名：**Fortune Bookie**）係香港無綫電視製作嘅玄學節目，由陳嘉俊、吳洛汶、胡敏芝、呂靜文、吳卓衡、陳國麟主持，2022年1月10號到2月1號逢禮拜一、二22:00-22:30喺J2播；跟住改到2月7號到2月16號逢禮拜一到五18:30-19:00播。節目介紹泰國、日本同臺灣嘅過年習俗同轉運方法。

## 每集一覽

## 節目調動
*2022年2月1號：由於重播《聲夢傳奇》，所以改到20:30-21:00播。

## 出面網頁
*世界轉運攻略 - 主頁 - tvb.com
香港仔長者健康中心

**香港仔長者健康中心**，香港長者健康中心之一，為老人而設，防治疾病，促進健康。址喺香港仔，香港仔水塘道，香港仔賽馬會診所入便，英文叫****。行政上歸南區。開禮拜一到五，公眾假期唔開。歸衞生署管。
## 攷

## 出面網頁
* 官方網頁
九龍城長者健康中心

**九龍城長者健康中心**，香港長者健康中心之一，為老人而設，防治疾病，促進健康，喺九龍城侯王道，獅子會健康院入便，英文叫****。行政上歸九龍城區。開禮拜一到五，公眾假期唔開。歸衞生署管。
## 攷

## 出面網頁
* 官方網頁
中心 (建築)

**中心**，建築分類，地方、屋宇或部份屋宇，專門為特定主題而設，綜合種種用途而有唔同活動，好多嘢集於一身咁。佢相對於英文***'或[[美國]]串法***'。

一般而言，有主要用途，都唔會叫中心。如電影戲院，就主要畀人睇電影。而叫得電影中心，就可能肩負好幾種用途，收藏、播放、教育、研究討論等等，性質相異。又如服務中心咁，有可能會賣產品，賣零件，做檢查，做維修等。

叫中心有好多，如購物中心、遊戲機中心、電影中心、會議中心、社區中心、遊客中心、資訊中心、資源中心、運動中心、健身中心、幼兒中心、健康中心、服務中心、兒童中心等等，多到數唔晒。

有啲起名叫中心，實際上無中心意義，故此會名不副實。有鑑於此，有啲地方會限制人哋叫中心。如廣東就話要地夠大，有兩萬平方米，或以樓宇總面積夠大，有二十萬平方米。功能有特定，屋宇要一棟或幾棟。

## 攷
藍田長者健康中心

**藍田長者健康中心**（）係香港一間長者健康中心，為老人而設，防治疾病，促進健康，喺藍田碧雲道藍田社區綜合大樓入面，行政上歸觀塘區。開禮拜一到五，公眾假期唔開。歸衞生署管。
## 參考資料

## 出面網頁
* 官方網頁
將軍澳長者健康中心

**將軍澳長者健康中心**，香港長者健康中心之一，為老人而設，防治疾病，促進健康，喺將軍澳寶琳北路，將軍澳賽馬會診所入便，英文叫****。行政上歸西貢區。開禮拜一到五，公眾假期唔開。歸衞生署管。
## 參考資料

## 出面網頁
* 官方網頁
東涌長者健康中心

**東涌長者健康中心**（）係香港一長者健康中心，喺大嶼山東涌富東街富東廣場側，東涌健康中心入便，行政上歸離島區。為老人而設，防治疾病，促進健康，開禮拜一到五，公眾假期唔開。歸衞生署管。

## 攷

## 出面網頁
* 官方網頁
元朗長者健康中心

**元朗長者健康中心**，香港長者健康中心之一，為老人而設，防治疾病，促進健康，喺元朗西菁街，元朗容鳳書健康中心，英文叫****。行政上歸元朗區。開禮拜一到五，公眾假期唔開。歸衞生署管。
## 攷

## 出面網頁
* 官方網頁
柏立基夫人母嬰健康院

**柏立基夫人母嬰健康院**，香港母嬰健康院之一，為母嬰同婦女而設，有健康檢查，有家庭計劃等，址喺北角七姊妹道，柏立基夫人健康院入便，英文叫****。行政上歸東區。開禮拜一、三到五禮拜六開每月第二同第四個，公眾假期唔開。歸衞生署管。
## 攷

## 出面網頁
* 官方網頁
鴨脷洲母嬰健康院

**鴨脷洲母嬰健康院**，香港母嬰健康院之一，為婦女而設，有健康檢查，有家庭計劃等，址喺鴨脷洲，鴨脷洲大街側，鴨脷洲診所入便，英文叫****。行政上歸南區。開禮拜一到五，禮拜六開每月第二同第四個，公眾假期唔開。歸衞生署管。
## 攷

## 出面網頁
* 官方網頁
柴灣婦女健康中心

**柴灣婦女健康中心**，香港婦女健康中心之一，為婦女健康而設，有婦科檢查，有乳房檢查等，址喺柴灣康民街，柴灣健康院入便，英文叫****。行政上歸東區。開禮拜一到五，禮拜六開每月第二同第四個，公眾假期唔開。歸衞生署管。
## 攷

## 出面網頁
* 官方網頁
長洲母嬰健康院

**長洲母嬰健康院**，香港母嬰健康院之一，為母嬰同婦女而設，有健康檢查，有家庭計劃等，址喺長洲，長洲醫院路，長洲醫院門診大樓入便，英文叫****。行政上歸離島區。開禮拜二，公眾假期唔開。歸衞生署管。
## 攷

## 出面網頁
*官方網站
Sexy Music

《**Sexy Music**》係愛爾蘭女子歌唱組合The Nolans嘅單曲，收錄喺1980年專輯《Making Waves》。

## 榜單位置同認證

## 參考資料
姬絲·艾華特

**姬絲·艾華特**（**Christine Marie Evert**，）係美國一位已經退役嘅女子網球員。
## 職業生涯
## 葳蕤史
## 攷
## 出面網頁

類:女運動員
類:美國網球手
觀塘母嬰健康院

**觀塘母嬰健康院**，香港母嬰健康院之一，為母嬰同婦女而設，有健康檢查，有家庭計劃等，址喺觀塘協和街，觀塘社區健康中心大樓入便，英文叫****。行政上歸觀塘區。開禮拜一到五，禮拜六開每月第二同第四個，公眾假期唔開。歸衞生署管。
## 攷

## 出面網頁
* 官方網頁
健康院

**健康院**，綜合診所一類，通常設喺地方之中，有普通科醫生同護士做診斷、護理同治療，即普通料門診。之不過，並唔限於此，有藥房，有放射房，有化驗室，有專科門診，好似眼科、皮膚科、婦科、產科、兒科、家庭科、老人科等等，視乎財力同當地需要變化。健康院歸入地方醫療一環，屬保障基層健康。有公共醫療保險地方，啲人就會去健康院睇病。英文名好多，如、、，故此有時會名為**健康中心**，或**衞生中心**，以健康為主題嘅中心。

英國一九二〇年就有報告，要設健康院，不過之後再無報告。一九三九年就見有出現健康院，指一啲新健地方醫療大樓。

## 攷
藍田婦女健康中心

**藍田婦女健康中心**，香港婦女健康中心之一，為婦女健康而設，有婦科檢查，有乳房檢查等，址喺藍田啟田道，藍田分科診療所入便，英文叫****。行政上歸觀塘區。開禮拜一到五，禮拜六開每月第二同第四個，公眾假期唔開。歸衞生署管。
## 攷

## 出面網頁
* 官方網頁
瀝源母嬰健康院

**瀝源母嬰健康院**，香港母嬰健康院之一，為母嬰同婦女而設，有健康檢查，有家庭計劃等，址喺沙田瀝源街，瀝源健康院入便，英文叫****。行政上歸沙田區。開禮拜一到五，禮拜六開每月第二同第四個，公眾假期唔開。歸衞生署管。
## 攷

## 出面網頁
* 官方網頁
The Nolans

**The Nolans**係愛爾蘭女子團體，喺1974組成。

## 音樂作品

**The Singing Nolans* (1972)
**The Nolan Sisters* (1975)
**20 Giant Hits* (1978)
**[[Nolan Sisters (album)|Nolan Sisters]]* (1979)
**[[Making Waves (The Nolans album)|Making Waves]]* (1980)
**[[Portrait (The Nolans album)|Portrait]]* (1982)
**[[Girls Just Wanna Have Fun!]]* (1984)
**Tenderly* (1986)
**[[Playback Part 2 (album)|Playback Part 2]]* (1991)
**[[Rock and Rolling Idol]]* (1991)
**[[Tidal Wave (Samishii Nettaigyo)|Tidal Wave]]* (1991)
**[[The Hottest Place on Earth]]* (1992)
**[[Please Don't (album)|Please Don't]]* (1992)
**[[The Nolans Sing Momoe 2005]]* (2005)
**[[I'm in the Mood Again]]* (2009)

## 參考資料

## 出面網頁
* Denise Nolan's官方網頁
* Official Charts: The Nolans
歐洲廣播聯盟

**歐洲廣播聯盟**（）係由歐洲同北非廣播業者（包含廣播電臺同電視臺）組成嘅公共廣播組織，喺1950年2月12號成立。
風格主義

**風格主義**（），又叫**矯飾主義**、**手法主義**，係一種喺16世紀晚期歐洲出現嘅藝術風格。
女性參政權

**女性參政權**（，Woman suffrage），又叫婦女參政權，係指喺民主社會入面，畀女性擁有平等參與選舉投票以及擔任候選人嘅政治權利。
Cantata

**Cantata**（有譯做**清唱劇**）係一種包括獨唱、重唱、合唱嘅聲樂作品，一般包含多個樂章，大多有管弦樂伴奏。

類:樂曲
盎格魯人

**盎格魯人**（）係羅馬帝國沒落之後喺大不列顛島定居嘅主要日耳曼人族群之一。

## 參考資料
雙門齒目

**雙門齒目**（學名：Diprotodontia）又叫**袋鼠目**，屬於脊索動物門哺乳綱，包含大約120種有袋類動物，其中有袋鼠、沙袋鼠、樹熊、袋熊等等，仲有一啲已經滅絕嘅類群，例如雙門齒科（Diprotodontidae）同袋獅科（Thylacoleonidae）。

類:澳洲動物
電勢

靜電學入面，**電勢**（）又叫**電位**，係描述電場入邊某一點能量高低嘅物理純量。
西灣河母嬰健康院

**西灣河母嬰健康院**，香港母嬰健康院之一，為母嬰同婦女而設，有健康檢查，有家庭計劃等，址喺西灣河太康街，西灣河健康中心入便，英文叫****。行政上歸東區。開禮拜一到五，禮拜六開每月第二同第四個，公眾假期唔開。歸衞生署管。
## 攷

## 出面網頁
* 官方網頁
西營盤母嬰健康院

**西營盤母嬰健康院**，香港母嬰健康院之一，為母嬰同婦女而設，有健康檢查，有家庭計劃等，址喺西營盤皇后大道西，西營盤賽馬會分科診療所入便，英文叫****。行政上歸中西區。開禮拜一到五，禮拜六開每月第二同第四個，公眾假期唔開。歸衞生署管。
## 攷

## 出面網頁
* 官方網頁
趙照

**趙照**（），係中國男唱作人。

## 音樂作品
*《當你老了》

## 參考資料

## 出面網頁
*
南葵涌母嬰健康院

**南葵涌母嬰健康院**，香港母嬰健康院之一，為母嬰同婦女而設，有健康檢查，有家庭計劃等，址喺葵涌葵盛，葵盛圍側，南葵涌賽馬會分科診療所入便，英文叫****。行政上歸葵青區。開日數少過其他院，只開禮拜一三，同埋禮拜六開每月第二第四個，公眾假期唔開。歸衞生署管。
## 攷

## 出面網頁
* 官方網頁
鄧志昂母嬰健康院

**鄧志昂母嬰健康院**，香港母嬰健康院之一，為母嬰同婦女而設，有健康檢查，有家庭計劃等，址喺灣仔皇后大道東，鄧志昂專科診所入便，英文叫****。行政上歸灣仔區。開禮拜二到五，禮拜六開每月第二第四個，公眾假期唔開。歸衞生署管。
## 攷

## 出面網頁
* 官方網頁
天水圍健康中心

**天水圍健康中心**，香港健康院一躉，喺天水圍，天瑞路天桃街之間，近天瑞路公園，嘉湖山莊賞湖居附近。裏面有好幾間政府診所。醫院管理局方便辨別，名後加上天瑞路，衞生署則唔加。
將軍澳寶寧路母嬰健康院

**將軍澳寶寧路母嬰健康院**，香港母嬰健康院之一，為母嬰同婦女而設，有健康檢查，有家庭計劃等，址喺將軍澳，寶寧路培成路之間，將軍澳寶寧路健康中心入便，英文叫****。行政上歸西貢區。開禮拜一到五，禮拜六開每月第二同第四個，公眾假期唔開。歸衞生署管。
## 參考資料

## 出面網頁
* 官方網頁
風雲谷

**風雲谷**係一個網上嘅視像同埋聲音節目，響2022年3月14號開播，由陶傑同埋鮑偉聰主持。節目主要係講國際之間唔同嘅大細事。

## 播放時間
*2022年3月14號起，逢星期二、四、六喺YouTube平台播出
**喺唔定期嘅時候亦都會有聲音版加插入去播出

## 標語
*命偶風雲會，恩覃雨露滂。
*志當存高遠。
*世事多變，笑看風雲。

## 事件
喺2022年5月3號播出嗰一集，主持就提出過MIRROR係「虛火」，係客觀見到嘅現象，但就被網民討論過。 

## 攷

## 連出去
*
*
屯門婦女健康中心

**屯門婦女健康中心**，香港婦女健康中心之一，為婦女健康而設，有婦科檢查，有乳房檢查等，址喺屯門屯利街，仁愛分科診療所入便，英文叫****。行政上歸屯門區。開禮拜一到五，禮拜六開每月第二同第四個，公眾假期唔開。歸衞生署管。
## 參考資料

## 出面網頁
* 官方網頁
東涌母嬰健康院

**東涌母嬰健康院**（）係香港一母嬰健康院，地址喺大嶼山東涌富東街，東涌健康中心入便，行政上歸離島區。為母嬰同婦女而設，有健康檢查，有家庭計劃等，開禮拜二、四、五，公眾假期唔開。歸衞生署管。

## 攷

## 出面網頁
* 官方網頁
橫頭磡母嬰健康院

**橫頭磡母嬰健康院**，香港母嬰健康院之一，為母嬰同婦女而設，有健康檢查，有家庭計劃等，址喺橫頭磡聯合道，橫頭磡賽馬會診療所地下，英文叫****。行政上歸黃大仙區。開禮拜一、三、五，公眾假期唔開。歸衞生署管。
## 攷

## 出面網頁
* 官方網頁
傷寒論

**傷寒論**，醫書來，漢時張仲景所寫，書秉承黃帝內經，有藥方，為後世醫師所推崇。連埋張仲景另一本金匱要畧，就合稱傷寒雜病論。傷寒論有佢理論體系，而金匱要畧就無，睇來好雜。兩者有時合，有時分。傷寒論按當時書籍寫寫喺竹簡上，原本已失，至今流傳版本好多，都係大唐大宋重新收集輯成，以抄寫紙本，印行紙本散播，喺東亞流傳演化。

日本較注重傷寒論，有做成藥。而中國會睇埋溫熱論，有時兩邊體系會衝撞。不過一切都睇臨牀實證。

傷寒論指一切病，無論病於寒濕熱溫，都本由寒邪引致，故此有寫**傷於寒**，亦即書名來由。佢將病分成六段，風邪由表入裏，太陽病、陽明病、少陽病、太陰病、少陰病、厥陰病。深入裏時，去到尾好難救，會寫到非生即死情況。病名取自經名。

傷寒論藥方，推斷為張仲景之前就有。張仲景生喺漢末，兩漢已有相當多經驗。而傷寒論再經佢手重新整理。藥方至今仍然用緊。當中至常見有桂枝湯，再加減藥材而治其他病。不過就算有成藥，對比原藥方，分量過輕。

西醫有啲病名借用咗傷寒論，然而實際同理論原意有分別，甚至好唔同。例如傷寒，例如中風。咁讀時要搞清楚。

## 攷
王鳳瑤

**王鳳瑤**（，），又叫**王婆婆**、**黃傘婆婆**同埋**白髮婆婆**，係香港社運家。由於喺反修例運動中嘅遊行同埋集會成日舉高英國國旗，所以吸引到香港群眾嘅注目。

## 早年
王鳳瑤嚮香港深水埗出生同長大， 早年就讀德貞女子中學。喺大專主修會計及音樂畢業後，做過會計工作，做核數員，又喺馬會做過兼職。1986年，佢前往奧地利維也納學習聲樂；後來又短暫移居美國。

## 社運
### 反國教運動和雨傘運動
2011年，王鳳瑤參與香港聲援佔領華爾街嘅行動，又出席六四晚會同埋七一遊行。2012年，參與反國教運動，更嚮政府總部外靜坐數日，佢認為教育很重要，唔想讓政府領導學校、管制學生，希望新一代仍有獨立思考能力，呢次運動亦重新令王覺得香港仲有希望。 後來，佢嘅左邊乳房被驗出有腫瘤，需要切除三分之一嘅乳房，佢亦因此休養一年。

2014年，雨傘革命爆發，王鳳瑤亦有參與。由於佢住嚮深圳，常常要嘥幾個鐘嚟到示威現場。佔領時，受到催淚彈嘅攻擊，佢感覺猶如置身六四現場。到終極清場，佢仍同年青人一齊留守到最後，最終畀警察抬走。

### 堅持回港
雨傘革命之後，即使王鳳瑤患上乳癌未好返晒，膝蓋都唔係幾好，佢仍然堅持每個星期幾日由深圳通關到公民廣場，亦有參與大大小小嘅社運，在「王婆婆示威區」表達訴求，貼上抗爭口號嘅貼紙。又畀過建制派組織試吓攻擊，但仍無阻佢爭取真普選既決心。佢又同情年輕人受到檢控和監禁的處境，經常聲援和在精神上幫助年輕人。

### 參與反對逃犯條例修訂草案運動
2019年6月，反對逃犯條例修訂草案運動全面爆發。喺6月9日嘅「守護香港反送中」大遊行、6月11日晚至12日嘅佔領行動、6月16日嘅「譴責鎮壓，撤回惡法」大遊行 等活動裏面，王鳳瑤舉起英國國旗，因而吸引到市民嘅注目。

2019年11月24日，適逢係區議會選舉嘅日子，《立場新聞》收到王鳳瑤天電郵，透露自己喺深圳取保候審，指自己的選票已化為廢紙。 其後亦多次以電郵同《立場新聞》溝通。在2020年1月9日，她透露自己喺2019年8月14日以「尋釁滋事罪」被捕，嚮福田拘留所坐緊監。8月30日，她被轉到深圳市第三看守所，她形容看守所為「地獄」。9月29日，佢離開看守所後在9月29日至10月3日被要求接受「愛國教育」。 又指自己被禁止離開深圳市。2020年5月20日，佢再次經電郵向《立場新聞》透露，自己嘅健康狀況欠佳，指自己被禁離開深圳已超過九個月，好掛住香港。 6月12號，喺612一周年當日，《立場新聞》再次收到佢嘅電郵，話自己嚮深圳「孤獨抗疫」四個幾月，受到難以形容嘅「精神深度痛苦」，身體狀況亦跌入低谷。

2021年1月23號，王鳳瑤嚮過路處舉起標語，畀警員以「阻礙警務人員執行職務」拉。事件引起人權組織「香港監察」關注，要求港府盡快釋放王鳳瑤。

2021年2月9號，王鳳瑤出庭。佢拒絕使用律師服務，僅自己代表自己，佢表示希望將律師服務留畀其它抗爭者。

## 反對動態清零政策運動
繼新疆烏魯木齊事件之後，2022年十一月末中國大陸發起全國範圍裏面嘅行示威，爭取自由，反對動態清零政策。王婆婆喺香港中環悼念現場出現，仍然携帶著當年象徵雨傘革命嘅黃色小傘，大聲高呼“不要威權，要人權！”聲援大陸示威運動。期有一名男子將其推到，並將雨傘摔落，王婆婆一度無法起身，在送醫後無礙。後前者畀警方以故意傷害、刑事損壞損壞罪移送法辦。

## 參考
葉曉文

**葉曉文**（Human Ip，），香港自然書寫作家。嶺南大學中文系畢業，之後入咗出版行業，喺刊物同教科書畫插畫。

2005年，第32屆青年文學獎，攞咗青年文學獎小說公開組冠軍。

佢講過自己細細個就對自然山林有興趣，對佢揀咗寫件自然書寫嘅道路好大影響，亦係自由創作者，間唔中做下「畫師」同「寫作人」。佢嘅繪畫同文字作品成日出現喺報章及雜誌。佢熱愛自然郊野，受《綠野仙師》啟發，用自然書寫推廣對自然環境嘅關注。

佢講過《尋花：香港原生植物手札》係佢嘅代表作，圖文結合成具風格嘅圖文集嚟呈現自然山林，因為佢細個嘅興趣就係寫作同繪畫。

## 個人著作
* 《殺寇》（ISBN	9789881600394）
* 《尋花－香港植物原生手札》（ISBN	9789620436154）
* 《尋花２－香港原生植物手札》（ISBN 9789620439056）
* 《尋牠－香港野外動物手札》（ISBN 9789620442438）
* 《尋牠 2－香港野外動物手札》（）
* 《隱山之人In situ--短篇小說集》（ISBN	9789620444838）
遺傳輔導診所

**遺傳輔導診所**，香港診所一種，一共三間。兩間喺伊利沙伯醫院，一間喺香港兒童醫院。全歸衞生署醫學遺傳服務下，英文稱為****。香港兒童醫院嗰間，就畀大眾，如同專科門診，要醫生轉介信。伊利沙伯醫院一間，就畀香港公務員、醫院管理局職員，以及家屬，同埋私家病人去睇症。

診所為病人，為親屬做評估，同檢查相應遺傳基因，以診斷遺傳疾病。病人同親屬，瞭解過遺傳病、罕有病，知佢性質，知遺傳方式，以及出現率，以及預防方法，從而畀病人清楚做決定。若有徵狀，孕婦會轉介去公立醫院，去裏便胎兒產前診斷中心，檢查胎兒。

二〇一四年到二〇一八年間，診所一年平均有五千一百個案。

原本診所喺深水埗廣利道，長沙灣賽馬會診所。二〇一九年搬去香港兒童醫院。

## 攷
溫熱論

**溫熱論**，醫書來，傳係大明時，葉天士傾談之中，門人顧景文抄錄成書。本書後世中國，為醫師所推崇。但同漢時傷寒論，又有唔同體系。溫熱論開宗明義，睇蘇州一帶，地處濕熱，從而演化成獨自體系，成溫病學祖師。

溫熱論將表裏，依次分成衞氣營血。衞相應為外感，至表層。之後越入越嚴重。

## 攷
高果糖漿

**高果糖漿**（**HFCS**），全名**高果糖粟米糖漿**（**High fructose corn syrup**），係一種將葡萄糖轉做果糖嘅粟米糖漿。轉換之後會甜好多。喺好多麵包、麥片、汽水、乳酪同能量棒等等都有用到。

HFCS喺1950年代尾開始上市。被認為關肥胖、糖尿病等等健康問題事。 

## 參考
遺傳篩選診所

**遺傳篩選診所**，香港診所之一，喺九龍灣承昌道，香港兒童醫院入便，然而歸衞生署管，英文叫****。行政上歸九龍城區。開禮拜一同禮拜四。

現時遺傳篩選服務，凡公立醫院新生嬰，都會做遺傳篩選，驗下遺傳基因，有無葡萄糖六磷酸去氫酵素缺乏症，有無先天性甲狀腺功能不足症。若發現有問題，就會去遺傳篩選診所。裏面會覆查，並去確定病症。若真係患者，會輔導父母。

## 攷

## 出面網頁
* 官方網頁
香港電訊

**香港電訊**（**Hong Kong Telecom**，簡稱**HKT**，） 係香港嘅電訊服務供應商，歷史可以追溯到1925年成立嘅香港電話，1988年重組成**香港電訊**，2000年畀盈科數碼動力收購變成電訊盈科，到2011年再重組成**香港電訊信託**。

## 參考


## 出面網頁
*
真理報

**真理報**（）喺1912年5月5號創刊，前身係托洛茨基1908年10月3號喺維也納創辦嘅同名報紙，係1918年至1991年蘇聯共產黨中央委員會嘅機關報。

## 出面網頁
* 

類:報紙
類:蘇聯共產黨
俄羅斯方塊 99

**俄羅斯方塊 99**（）係一隻網上 PvP 大逃殺版嘅俄羅斯方塊。一場對局有 99 位玩家，大家同時玩俄羅斯方塊，清到方塊嘅人可以攻擊對手，喺對手嘅區域度落方塊，玩家一旦自己區域嘅方塊出現點俾方塊塞住，就會被淘汰，最後淨低嗰個玩家就算贏。

## 睇埋
*俄羅斯方塊
*大逃殺遊戲

類:益智遊戲
類:消除類遊戲
南機場夜市

**南機場夜市**係位於台灣台北市中正區中華路二段嘅小型夜市。
## 歷史
南機場攤販集中場喺民國75年2月3號設立。呢個名係稱於喺臺北松山機場起好之前，呢度係當時嘅飛機起降地，又叫做「南機場」，日治時代就有呢個稱號。因南機場興建多處國宅社區俾中華民國國軍眷屬居住，亦造成呢度特有嘅人文景觀。後來由於來往呢個地方嘅人口眾多，各式小吃攤商聚集，漸漸發展成活躍嘅南機場夜市。

南機場夜市商家主要位於中正區「南機場公寓第一期」，雖然叫做「夜市」，但早上、下午、晚上都有唔同嘅攤販，特色係便宜實惠，為台北市難得嘅平價美食。隨住台北市其他夜市有大量嘅觀光客，南機場夜市以附近居民消費居多。不過因媒體報導，亦吸引咗唔少外地消費者。同其他觀光夜市唔同，南機場主要都以非連鎖型嘅攤販，而且以食嘅攤販居多。

較知名嘅報導有CNN介紹肉圓、米其林指南推薦燒餅、臭豆腐、潤餅同埋麻油雞等。

## 睇埋
* 臺灣夜市一覽
*臺北南機場
* 台灣夜市
* 台灣小吃
* 夜市

## 參考資料

## 出面網頁

*南機場夜市  臺北旅遊網
*臺北市市場處機關入口網-南機場攤販集中場（俗稱南機場夜市）
粟米糖漿

**粟米糖漿**，又叫**玉米糖漿**，係用粟米澱粉整嘅糖漿，成份主要有葡萄醣、麥芽醣同低聚醣。

## 睇埋
*高果糖漿
武康大學

**武康大學**（**Universidad Católica San Antonio de Murcia**），又譯**聖安東尼奧大學**，係西班牙莫西亞一間大學，1996年創校。
## 參考

類:莫西亞自治區
約書亞·伊魯斯特雷

**約書亞·伊魯斯特雷**（，）係一個關島中距離跑手，參加咗2016年巴西奧運嘅男子八百米賽跑，不過喺預賽因為跑出賽道（R163.3a）被取消資格。

## 經歷
約書亞·伊魯斯特雷1994年1月23號喺關島塔穆寧出世，喺喬治·華盛頓高中畢業。讀高中嘅時候佢參加過Oceania Championships、Micronesia Area Championships、香港城市田徑錦標賽同埋Mountain Pacific Sports Federation Indoor Track and Field Championships。

佢入讀波特蘭大學，並喺二年級嘅時候成為田徑隊嘅練習生。以生物學畢業。

### 2016年奧運
伊魯斯特雷收到關島田徑協會主席Marissa Peroy通知可以以外卡身份參加2016年巴西奧運，關島一共收到兩個外卡名額，一男一女。

喺里約熱內盧，伊魯斯特雷係跑男子八百米嘅第四場預賽。跑完之後嘅一個鐘佢收到通知因為跑出賽道而被取消資格，佢嘅教練德里克·曼德爾申請上訴，但係過咗十二個鐘之後被駁回。曼德爾認為指控伊魯斯特雷跑出界嗰條片唔清晰，但係評審團堅持決定。伊魯斯特雷嘅成績係1:58，快過佢嘅個人紀錄2:01，不過因為成績被取消佢嘅個人紀錄依然係2:01。佢嘅時間喺佢嗰組入邊係最慢嘅，排第八，所以其實取唔取消成績佢都晉唔到級，但係佢就想將成績計入佢嘅個人紀錄入邊。

賽後，伊魯斯特雷表示被取消資格好似「被人搇咗一巴咁」，佢多謝支持佢嘅關島人民，並聲明佢嘅田徑生涯唔會因此結束。他希望提高自己1分58秒嘅非官方最好成績，爭取突破仲差5秒嘅關島紀錄。

### 奧運之後
奧運之後伊魯斯特雷用咗一個月時間休息，之後返咗波特蘭做醫療轉錄員，做咗七個月掛住屋企，返咗關島。佢喺嗰度幫佢阿爸手搞椰子生意，同時喺哈格納嘅一間運動鋪Run Guam度兼職。

## 參考資料

## 外部連結

類:田徑運動員
列支敦士登王朝

**列支敦士登王朝**（），係統治住中歐國家列支敦士登嘅王朝，因為統治嘅地方而得名。呢個家族成員嘅義務、權利同埋繼承權由家族自己訂嘅法規投票決定，列支敦士登政府同埋國會冇得話事。

## 歷史
列支敦士登王朝起源於下奧地利（維也納附近）嘅列支敦士登城堡，由12世紀開始就一直擁有城堡到依家（響14世紀至1807年期間疑似冇）。祖先海因里希·馮·列支敦士登（？ー1265 年）係列支敦士登城堡、尼科爾斯堡（即依家米庫洛夫）同彼得羅內爾-卡農圖姆嘅領主。

經過幾個世紀，家族已經響米庫洛夫、下奧地利、西里西亞、施泰爾馬克攞到唔少土地，但係呢啲地都封咗畀更高級嘅封建主。因為列支敦士登家族冇世襲領地，所以一直唔可以擁有帝國議會嘅議席。

17世紀開頭，神聖羅馬皇帝魯道夫二世任命咗嚟自列支敦士登家族嘅卡爾做法庭首席管理，大大增加咗家族嘅勢力。響魯道夫二世同細佬馬提亞斯關於領地嘅爭議中，卡爾支持馬提亞斯。馬提亞斯為咗回報卡爾，就響1608年封卡爾做親王，稱號係世襲，稱為卡爾一世。

家族分別響1699年同1712年由霍恩埃姆斯家族買咗施倫堡同華杜茲。1719年，響買賣完成後，神聖羅馬皇帝卡爾六世下令將施倫堡同華杜茲聯合成為一個大公國，並以佢「真誠嘅僕人」列支敦士登親王安東·費奧尼安，將大公國改名叫「列支敦士登」，列支敦士登大公國就咁樣出咗世。之後，列支敦士登成為神聖羅馬帝國成員。

但係自大公國成立之後，家族成員就冇再嚟過自己嘅領地，直至約翰一世·約瑟夫響1806年先至返嚟呢片領土。同年，帝國玩完，列支敦士登成為主權國家，地位響維也納會議得到承認。法蘭茲·約瑟夫一世係列支敦士登第一位有實權嘅統治者。

響1924年，列支敦士登同瑞士締結關稅同盟。呢個王朝響1920年成立咗列支敦士登AG（即依家嘅LGT皇家銀行）。

## 王位繼承順序

*  *[[約翰一世·約瑟夫]] (1760–1836)*
**  *[[阿洛伊斯二世]] (1796–1858)*
***  *[[約翰二世 (列支敦斯登)|約翰二世]] (1840–1929)*
***  *[[法蘭茲一世 (列支敦斯登)|法蘭茲一世]] (1853–1938)*
** *[[列支敦斯登的法蘭茲·德·保拉|法蘭茲·德·保拉王子]] (1802–1887)*
*** *亞爾菲臘王子 (1842–1907)*
**** *[[阿洛伊斯王子 (列支敦士登)|阿洛伊斯王子]] (1869–1955)*
*****  *[[法蘭茲·約瑟夫二世]] (1906–1989)*
******  **[[漢斯-亞當二世]]** (b. 1945)
******* **(1)** 阿洛伊斯王儲 (b. 1968)
******** **(2)** 約瑟夫·文策爾王子 (b. 1995)
******** **(3)** 基奧格王子 (b. 1999)
******** **(4)** 尼庫勞斯王子 (b. 2000)
******* **(5)** 馬克西米連王子 (b. 1969)
******** **(6)** 阿方斯王子 (b. 2001)
******* **(7)** 康士坦丁王子 (b. 1972)
******** **(8)** 莫里茲王子 (b. 2003)
******** **(9)** 班乃迪克王子 (b. 2008)
****** **(10)** 菲臘·伊拉斯謨 (b. 1946)
******* **(11)** 亞歷山大王子 (b. 1972)
******* **(12)**  (b. 1974)
******* **(13)** 魯道夫王子 (b. 1975)
******** **(14)** 卡爾·路德維希王子 (b. 2016)
****** **(15)** 尼庫勞斯王子 (b. 1947)
******* **(16)** 約瑟夫·伊曼紐王子 (b. 1989)
***** *[[列支敦士登卡爾·亞爾菲臘|卡爾·亞爾菲臘]] (1910–1985)*
****** **(17)** 安德烈王子 (b. 1952)
****** **(18)** 格雷格王子 (b. 1954)
***** *基奧格王子 (1911–1998)*
****** **(19)** 基斯托福王子 (b. 1958)
*****  *[[列支敦士登海因里希·哈特奈德|海因里希·哈特奈德]] (1920–1993)*
****** **(20)** 赫伯圖斯王子 (b. 1971)
小宇

**小宇**（；）係一個臺灣歌手、詞曲作家同音樂人。佢響桃園中壢出世，2003年入行；合作歌手包括蘇永康、徐若瑄、Twins、蕭亞軒、蔡依林、張惠妹、A-Lin、唐禹哲、蘇見信同埋鄧福如等等。原名**宋庠鋒**，後改名**宋念宇**。

## 音樂作品
*《小宇同學就是我》（2008年）
*《就站在這裡》（2009年）
*《再一次》（2012年）
*《同在》（2017年）
*《無視》（2021年）

## 音樂製作

## 綜藝節目

## 獎項紀錄

## 參考

## 出面網頁

* 
* 
* 
*
國際刑警1997

《**國際刑警1997**》（；又名《**國際刑警**》）係香港亞洲電視拍攝製作嘅時裝警匪劇集，屬年度大製作，當年製作費打破亞視嘅最高紀錄，全劇共40集（八個單元，一個單元為五集），由楊紹鴻擔任監製。第一個禮拜播映收視點只有九點，之後更滑落一點。

## 演員表
*劉松仁 飾 黃河水
*方中信 飾 程展驥
*關禮傑 飾 陳小貓
*鄧萃雯 飾 羅籽言
*林韋辰 飾 楊火點
*王　薇 飾 何靖幗
*吳廷燁 飾 徐　飛
*段偉倫 飾 段祥仁
*曾瑋明 飾 牛　雄
*陳正君 飾 吳　凡
*楊恭如 飾 狩谷犬子
*陳惠敏 飾 淺見一男
*黃子揚 飾 九鬼英明
*蔡濟文 飾 東條翔
*馮　國 飾 河　津
*關偉倫 飾 黑　崎
*嘉　俊 飾 1 吉　村 / 2 長　毛（年青）
*陳　銳 飾 1 野　島 / 2 阮　明
*羅　烈 飾 1 狩　谷 / 2 長　毛
*許秉衍 飾 1 九鬼手下 / 2 紅　旗
*周兆麟 飾 1 九鬼手下 / 2 馬　田
*馮麗常 飾 桃　子
*姚芷君 飾 老闆娘
*杜汶澤 飾 1 吉　田 / 2 梁偉文
*李俊德 飾 1 鳱居次郎 / 2 梁偉忠
*李美華 飾 飯　島
*岑淑姬 飾 美奈子
*徐少強 飾 昆　吉
*米　奇 飾 Black Jack
*吳　庭 飾 周　標
*徐二牛 飾 哈　圖
*溫偉基 飾 馬　薩
*曾贊安 飾 阿　猜
*鄭恕峰 飾 拉　瑪
*鮑起靜 飾 橙　嬸
*宗　揚 飾 洛金全
*甄志強 飾 周永謙
*湯鎮業 飾 林　占
*宋本宗 飾 錢旭明
*洪小雲 飾 阿May
*李小惠 飾 Maggie
*孟　海 飾 張陸豐
*鄧浩光 飾 林劍橋
*萬斯敏 飾 橋　妻
*金慧英 飾 仁秘書
*譚少英 飾 張婉盈
*蘇　昶 飾 Michael
*盧惠光 飾 于　樵
*黎淑賢 飾 哈察莉
*李道洪 飾 何永年
*曾守明 飾 虎　牙
*余俊峰 飾 王　雙
*冼灝英 飾 鐵　柱
*劉宗基 飾 東　風
*吳曼麗 飾 樵　妻
*佘文炳 飾 陳部長
*劉　準 飾 朱廳長
*顏晉霖 飾 小　軍
*丁子峻 飾 阮志文
*林祖輝 飾 Fox
*莊欣玲 飾 徐詠琪
*黃美芬 飾 亞　萍
*李　彪 飾 Hills
*劉志榮 飾 楊碧開
*林　偉 飾 蘇文華
*煒　烈
*李樹佳
*龔慈恩飾 小　君
*金超群飾 阿　郎
*范鴻軒飾 記　者

## 後記
呢套劇一眾演員喺2022年6月再舉行演員，但之後爆發咗武漢肺炎感染嘅「晚宴群組」，唔少演員一齊中招。

## 參考
臺北南機場

**臺北南機場**，又叫做**萬華南機場**，為中華民國臺北市曾經存在嘅軍用機場，源於日治時期1909年設喺臺北廳古亭村區嘅陸軍練兵場，係士兵操練同學習馬術嘅場所，1922年設立嘅臺北州臺北市**[[馬場町]]**就以此為名，之後營區暫供俾飛機起降用，成為咗臺北市早期嘅軍用飛行場地。1930年代新建了軍客兩用嘅臺北北飛行場（而家嘅松山機場），練兵場擴建後就改名做「臺北南飛行場」。戰後，呢度本來係陸軍軍舍同農場所在，之後空軍喺1953年以飛行訓練為由攞咗使用權，拆除農田建物後，改為國軍「台北高爾夫俱樂部」，以下係萬華區青年公園。今日南機場國宅、南機場夜市嘅名稱就係源自台北南飛行場。
1949年中華民國政府退守臺灣後，喺南機場附近興建咗大量眷村，如空南一村、空南二村，所以中華路二段至萬大路間以外省人居多、閩南人為次。之後南機場至青年公園之間又興建咗大量嘅國民住宅，亦發展出特有嘅國宅文化。雖然而家機場已經唔喺度，但如今當地仍以南機場夜市聞名。

## 周邊設施

*南機場夜市
*青年公園
*馬場町紀念公園
*台北市立圖書館青年公園太陽能智慧分館
*青年公園太陽能展示館
*臺北市立忠義國民小學
*臺北市立新和國民小學
*臺北市立古亭國民中學
*台北韓國學校

## 公共運輸

### 捷運系統
*萬大樹林線：廈安站（起緊）
### 公共自行車
*台北市公共自行車租賃系統:國興路口站`青年公園3號出口站`復華花園新城站
*河濱腳踏車租賃:馬場町站
### 快速道路
水源快速道路
### 市區公車
*南機場公寓:
12
20
204
205
212
212直
212夜
223
249
250
253
670
671
673
中山幹線
藍29
*中華南海路口:
12
20
204
205
212
212直
212夜
223
249
250
253
670
671
673
中山幹線
藍29
*國盛國宅:
204
671
253
630
*國興路口:
12
20
205
212
223
249
250
670
673
中山幹線
藍29
*國興路口一:
12
20
212
223
中山幹線
棕22
藍29
*青年公園(國興):
12
205
212
223
中山幹線
藍29
棕22
*國興社區:
藍29
*古亭國中:
20
249
250
670
673
中山幹線
棕22
藍29
*萬華醫院:
20
中山幹線
藍29
*青年公園(青年):
12
205
212夜
212直
223
630
中山幹線
棕22
藍29
*青年新城:
12
205
212夜
212直
223
630
中山幹線
棕22
藍29
*中正新城:
12
205
212夜
212直
223
630
中山幹線
棕22
藍29
*廈安里:
12
20
205
212
212夜
212直
223
249
250
253
307西藏路
604
670
671
673
中山幹線
*西藏路:
204
212夜
212直
307西藏路
604
藍29
*大埔街:
12
20
202
205
212
212直
212夜
223
246
249
250
253
260
307西藏路
307
604
670
671
673
中山幹線

## 參考資料


類:台灣機場
類:拆咗嘅建築物
類:台北
嘥料

《**嘥料**》（**Unhumble Cooking**）係香港MakerVille製作嘅飲食節目，由楊尚友、陳嘉倩、歐鎮灝、楊安妮主持，2022年8月8號到26號逢禮拜一到五 22:30 - 23:00喺香港電視娛樂ViuTV播。節目主持陳嘉倩、歐鎮灝同楊安妮組成「熱血料理團」，各自嘗試用創新方法去煮貴價食材，再由廚藝顧問楊尚友品評，睇下係創出驚喜定係嘥咗啲食材。

## 每集一覽

## 出面網頁
*ViuTV：嘥料

## 電視節目變遷
無牌駕駛

**無牌駕駛**係指司機喺未有有效駕駛執照嘅情況下揸車。

喺香港，呢啲行徑又叫做**揸大膽車**。

## 參考
CI

**CI** / **Ci** 可以係：
*象牙海岸
*.ci，象牙海岸嘅國家同地區頂級域
*101嘅羅馬數字
*身份證明書，簡稱CI，一種畀無國藉人士嘅旅遊證件，香港曾經有香港身份證明書
*ci，一個 RCS 命令，係  嘅簡寫
CM

**CM** / **Cm** 可以係：
*厘米，符號 cm
*鋦，符號 Cm
*喀麥隆，國家代碼 CM
*.cm，喀麥隆嘅國家同地區頂級域
*CMgroovy，暱稱CM，香港音樂人
CR

**CR** / **Cr** 可以係：
*鉻
*哥斯達黎加
*.cr，哥斯達黎加嘅國家同地區頂級域
*Carriage return（回車），一隻控制字元，內碼 13（ASCII 0/D，統一碼 U+000D），C 語系寫 `\r`
*香港商業電台
CX

**CX** / **Cx** 可以係：
*國泰航空嘅IATA號
*聖誕島 
*.cx，聖誕島嘅國家同地區頂級域
EG

**EG** / **Eg** 可以係：
*埃及
*.eg，埃及嘅國家同地區頂級域
*｢例如｣，英文簡寫 e.g.（）
ER

**ER** / **Er** 可以係：
*鉺
*厄立特里亞
*.er，厄立特里亞嘅國家同地區頂級域
*伊利沙伯女王（），拉丁文簡寫 ER，1997年前喺香港政府文件常見，指伊利沙伯二世

## 參考資料
FM

**FM** / **Fm** 可以係：
*調頻廣播
*密克羅尼西亞聯邦
*.fm，密克羅尼西亞聯邦嘅國家同地區頂級域
GN

**GN** / **Gn** 可以係：
*畿內亞
*.gn，畿內亞嘅國家同地區頂級域
*瓜拉尼文，語言代碼 GN
GP

**GP** / **Gp** 可以係：
*普通科醫生（），簡稱 GP
*瓜德羅普
**.gp，瓜德羅普嘅國家同地區頂級域
GQ

**GQ** / **Gq** 可以係：
*GQ (雜誌)
*赤道畿內亞
*.gq，赤道畿內亞嘅國家同地區頂級域
GS

**GS** / **Gs** 可以係：
*南佐治亞與南三文治群島
*.gs，南佐治亞與南三文治群島嘅國家同地區頂級域
*Ghostscript，一隻點綫影像處理器
*Group separator（羣組分隔記號），內碼 29（ASCII 1/D，統一碼 U+001D），一隻控制字元，罕用
GI

**GI** / **Gi** 可以係：
*直布羅陀
*.gi，直布羅陀嘅國家同地區頂級域
*樊沛珈，香港女藝人
HM

**HM** / **Hm** 可以係：
*H&M
*克島同麥當奴群島
*.hm，克島同麥當奴群島嘅國家同地區頂級域
HT

**HT** / **Ht** 可以係：
*海地
*.ht，海地嘅國家同地區頂級域
*Horizontal tabulation（打横跳去下一欄），一隻控制字元，內碼 9（ASCII 0/9，統一碼 U+0009），C 語系寫 `\t`，對應 Tab 掣
ID

**ID** / **Id** 可以係：
*身份
*印尼
*.id，印尼嘅國家同地區頂級域
*識別碼
*工業設計，英文簡稱 ID
IO

**IO** / **Io** 可以係：
*英屬印度洋領地
*.io，英屬印度洋領地嘅國家同地區頂級域
*Io (程式語言)
*輸入輸出，英文簡寫 I/O
李啟言

**李啟言**（，），暱稱**阿Mo**，香港前男舞者，喺2022年7月28號MIRROR舉行第四場演唱會演出期間，喺紅館舞台俾一塊鬆脫嘅大螢幕擊中頭同頸重創。

## 簡介
李啟言喺加拿大華裔家庭出世，喺多倫多長大。阿爸李盛林以前係香港出名嘅牧師，移民加拿大之後亦繼續喺當地做牧師。李啟言亦有一位家姐同一位哥哥。

2013年，李啟言喺多倫多高中畢業之後，考入香港城市大學。喺O Camp嘅時候就認識咗後來嘅MIRROR成員盧瀚霆（Anson Lo），同佢一齊參加舞蹈學會。2018年，佢哋一齊參加ViuTV選秀節目《Good Night Show 全民造星》，最終李啟言止步55強。而盧瀚霆入咗MIRROR之後，李啟言亦都成為咗MIRROR嘅御用舞蹈員。

2021年，李啟言嘅女朋友COLLAR前成員蘇芷晴（So Ching）參加《全民造星IV》，李啟言亦有喺比賽嘅時候幫蘇芷晴編舞，到決賽嘅時候更加幫蘇伴舞。

## 意外
2022年，MIRROR舉行佢哋嘅第三個演唱會，李啟言亦以舞蹈員嘅身份作表演。7月28號，第4場演出嘅時候，一塊重600公斤嘅大螢幕突然鬆脫，擊中李嘅頭部，頭同頸都受到重創，被送到伊利沙伯醫院治理，經檢查後有腦出血同頸椎第4節爆裂骨折，最壞情況係終身全身癱瘓。事件引發本地同國際媒體報道，遠至阿根廷都有媒體跟進事件。

## 參考

## 出面網頁
*
地蓆

**地蓆**（），蓆一類，露營用品一種，鋪喺地，墊住來瞓。由於好多時行山時揹住佢，故此盡量輕磅。通常會連埋睡袋一齊用。佢有兩用，一用瞓得舒服啲，無直瞓地咁凹凹凸凸，二用隔寒，等體溫唔會咁快流失，實情依個至緊要。

現今物料有好多種，至簡單乳膠做，亦有其他料做吹氣，甚至有自動充氣。有啲有五金造面好似錫紙咁反射熱。

乳膠地蓆多數卷埋。而其他就多數摺得埋。

地蓆都可自制，如用發泡膠板，輕，熱阻又大。

## 攷

類:蓆
呂宇晟

**呂宇晟**（），綽號大軍，原名**呂維鈞**，喺桃園市八德區出世政治人物、Forge打鐵健身創辦人。佢喺2020年8月加入時代力量，並喺2021年12月獲聘做時代力量桃園黨部八德區執行長。2022年1月6號獲時代力量提名，參選2022年中華民國直轄市議員及縣市議員選舉桃園市第三選區（八德區）市議員。

佢喺2023年離開時代力量，之後加入民進黨。

## 出賽紀錄

### 國際賽

### 國內賽

## 關注議題
佢本身係健身教練，所以除咗桃園嘅本地議題外亦會關注健身行業相關嘅議題。

桃園在地議題方面，佢力爭議會透明、爭取八德區內運動同教育資源，亦有關注交通議題。

健身行業議題方面，喺武漢肺炎疫情期間，佢亦有呼籲政府正視紓困歧視、三劑令等政策對健身產業造成嘅負面影響。

## 睇埋

* 負評飯店－佢有份主持嘅YouTube節目

## 參考來源


類:賽艇手
林慧韡

**林慧韡**（），人稱**達哥**（**Tat Gor**），係香港網絡紅人，因為網上直播打機而出名。佢個花名「達哥」嘅由來係佢網上直播把聲聽落似藝人劉以達。

## 演出
### 電視節目（ViuTV）
*2018年：《嚮導玩》（旁白）
*2018年：《堅離地》（第8-13集主持）
*2019年：《我食飯你埋單》（玩家）
*2021年：《造美人》（第7-8集嘉賓）
*2022年：《拆你個夢》（第9集嘉賓）
*2026年：《骰界》（第1集旁白）

### 電影
*2017年：《棟篤特工》 飾 馬國成

### 網劇
*2020年：《把砒霜留給自己》 飾 廖偉亮

## 參考來源



## 外部連結
達哥Youtube
陳葦澤

**陳葦澤**，時代力量政治人物，本身係醫學檢驗系畢業出身。2022年獲時代力量提名，參選2022年中華民國直轄市議員及縣市議員選舉桃園市（龜山區）議員，但未能當選。

## 參考
陳志明

**陳志明**可以指：

* 陳亮 (成化進士)，字志明，明朝政治人物
* 陳志明 (國民黨)，中華民國政治人物，國民黨中央監察委員
* 陳志明 (時代力量)，中華民國政治人物，時代力量新北黨部執行長、台灣國際同志權益促進會發言人
* 陳志明 (宗教人物)，香港人，天主教香港教區副主教
* 陳志明 (歌仔戲)，歌仔戲演員
* 陳志明 (計算數學家)，計算數學家
* 陳志明 (教授)，東南大學教授
* ，高爾夫球運動員。
* 陳志明 (香港)，香港親中派政治人物兼漁農界人士。
陳志明 (時代力量)

**陳志明**（），臺灣時代力量政治人物兼台北黨部主委。佢曾經參與性別議題同婚姻平權運動，又做過任台灣國際同志權益促進會發言人、時代力量組織部主任、新北黨部執行長、新北黨部主委、決策委員、秘書長同發言人。

2018年佢代表時代力量參與新北市三重蘆洲區議員選舉但輸咗。去到2022年，佢獲時代力量提名成為台北市內湖南港區市議員參選人，但都未能當選。

## 參考
劉仕傑

**劉仕傑**（），臺灣屏東縣麟洛鄉人，時代力量政治人物，而家係時代力量國際部主任、2022士林北投區市議員候選人。

佢曾經做過中華民國外交部歐洲司中東歐科科長，擁有十年外交經歷，曾派駐中華民國駐帛琉大使館同駐洛杉磯台北經濟文化辦事處 。

## 選舉經歷
佢曾經代表社會民主黨參選2018年中華民國直轄市議員及縣市議員選舉 ，係中華民國外交部有史以來第一位參與選舉嘅外交人員，後因多次以現職公務人員身分發表政治言論，引起一啲爭議，喺2019年9月12號辭去外交部職務。

## 關注議題
佢喺2022年參選嘅時候提出五大政策，包括雙語教學、交通安全、居住正義、親子友善同埋運動樂活。

## 演出作品

### 電視劇

## 參考
竹書房

**竹書房**，日本出版社，總部喺東京，一九七二年十月創立。佢本業做雜誌社，定期出版種種雜誌，而至初一本，叫月刊近代麻雀。之後亦開始出版漫畫，至初一本，麻雀漫畫専門誌。現今出版樣樣都有，有寫真集，有小説、有官能小説、電影、卡通片等等。

## 攷

## 出面網頁
*官方網站
佩洛西訪問臺灣

**佩洛西訪問臺灣**係指2022年8月2號到8月3號美國眾議院議長佩洛西訪問中華民國臺灣臺北市，同總統蔡英文等臺方高層見面。中華人民共和國政府表達強烈不滿，將呢件事稱呼做「**佩洛西竄訪中國臺灣地區**」，並喺佩洛西離開之後，環繞臺灣週邊海域進行「軍事演習」，演習規模比1996年臺灣海峽危機更大，引發新一波臺灣海峽危機。

呢次係自1979年中華民國同美國斷交以嚟，繼1997年嘅金里奇後，第二次有時任美國眾議院議長訪問臺灣。

## 註

類:2022年政治

類:美國外交
聚酰胺

**聚酰胺**，有機化合物一門，聚合物一類，酰胺為單體聚合而成而得名
。天然有，人工有。天然好似蛋白質咁，做得出天然纖維，如羊毛，如蠶絲。人工出名有尼龍，有芳綸。化學來講，酰胺有羧基同氨基，用酰胺鍵聚合出來。唔少動物有大把聚酰胺，以胺基酸聚合成多肽，亦即蛋白質。人工做出來，依類聚合物會歸入塑膠。

## 攷
亮絲

**亮絲**，綫一種，纖維一種，以聚酰胺尼龍類經加工而成，法文名****。個名話似佢似絲，而光澤好。亮絲源自製衣廠夢特嬌獨門機密技術，一九六二年研究出來，以解決歐洲二次大戰後缺絲。佢有絲長處，好順好滑，兼且纖維反光好好。然而造出來勁過絲，一來夠耐用，二來易打理，唔使熨，又快乾。衣衫用咗佢，會吸汗而覺涼爽。

## 攷
謎情家族

《**謎情家族**》（），香港無綫電視翡翠台2002年製作嘅時裝劇集，喺2006年1月2號至1月27號期間首播，共20集，監製林志華。

## 外部連結

* 無綫電視官方網頁 - 謎情家族
* 無綫電視官方網頁(TVBI) - 謎情家族
製衣廠

**製衣廠**係一種工廠，專門做種種衣物。佢同裁縫造衫唔同。裁縫會一人成件衫做晒，而廠會同時做好多一式一樣嘅衫，將唔同工序拆分畀唔同部門，工人只做特定項目，譬如裁衣還裁衣，車綫還車綫，開紐門還開紐門咁。以重覆熟習單一工序，加快出貨。

## 攷
染髮

**染髮**係一種美容，即轉髮色，以色料染髮，或漂料去色。染料時效有長有短，故有長染、短染。染髮可睇成理髮一項，理髮舖可做，然而屋企自己整都得。東亞老人白髮染黑，會睇來後生一啲。古希臘史學家，亦形容有族會漂髮，日日做，睇來金啲。染髮染成頭又得，染幾條都得，漸變又得。現代染髮色料，多數化學染料，五花八門，成份甚為複雜，部份會致病，甚至致癌。

## 攷

類:色
類:頭髮
聖艾粒LaLaLaLa

《**聖艾粒LaLaLaLa**》係香港商業電台叱咤903嘅電台節目，依家由占、Donald、Jacky、豪子主持，2021年9月20號正式首播，播出時間係逢禮拜一到五下晝5點到晚上7點。節目內容源自聖艾粒忌廉夜校。

## 播放時間
*2021年9月20號起：逢星期一至五下晝五點至七點播出
**2022年10月10號至21號：由於艾粒演出舞台劇關係，節目暫停播出，嗰個時段分別由梁子嘅Singaleungsong同埋急急子嘅集雜志代替原定嘅播放時間
**2023年1月30號至2月10號：由於艾粒演出舞台劇關係，節目暫停播出，嗰個時段分別由梁子嘅Singaleungsong同埋急急子嘅集雜志代替原定嘅播放時間
**2024年8月26號至9月6號：由於艾粒演出舞台劇關係，節目暫停播出，嗰個時段分別由Jacky嘅咆哮山莊（8月26號至30號）、梁子嘅梁子力學（8月26號至30號）、薛晉寧嘅支力支力（9月2號至6號）、急急子嘅集雜志（9月2號至4號）同埋雲妮嘅雲妮鍾情（9月5號至6號）代替原定嘅播放時間
**2025年1月1號：節目提早一個鐘頭完，下晝六點至七點改為播出2024年度叱咤樂壇流行榜頒獎典禮前奏

## 出面網頁
*節目重溫版面
*

|-
|width=30% align=center|**上一節目**一位呀唔該
|width=40% align=center|**聖艾粒LaLaLaLa**2021年9月20號－ (17:00-19:00)
|width=30% align=center|**下一節目**—
楊威利修

**楊威利修**，香港作家，喺參與香港反送中運動之後被逼流亡海外，之後同一啲其他同佢有相約經歷嘅海外香港人一齊搭建咗《香港秘密行動》網站，刊登一啲香港勇武抗爭者嘅心路歷程。

## 外面連結

* 楊威利修嘅Patreon

## 參考
雙重黨籍

**雙重黨籍**，係指一啲同時加入多於一個政黨。除非係柔性政黨，呢啲做法一般喺政黨都唔會接受。但係喺政治光譜高度重疊或牽涉政黨有一定合作嘅情況之下，有啲人可能會同時有呢兩個黨嘅黨籍。

## 比較有名嘅雙重黨籍組合者

* 中國：
** 第一次國共合作時期，好多中國共產黨黨員都加入咗中國國民黨，成爲雙重黨籍，如李大釗、毛澤東等。
** 喺中華人民共和國，有一啲民主黨派成員同時亦係中國共產黨黨員。中國民主建國會於2002年作出嘅會員統計數字披露，該會嘅「交叉黨（會）員比例是百分之六。
* 香港：
** 民建聯、工聯會兩者同屬親政府陣營（傳統親中派），區議會選舉嘅時候亦有唔少候選人會雙牌頭咁參選，但去到立法會選舉層面就有競爭關係，而且候選人亦只會講一個牌頭。
** 新民黨、公民力量兩者同屬親政府陣營（傳統親中派），2014年2月宣佈結盟。
* 英國：工黨同合作黨兩者同屬中間偏左，長期結盟組成勞工與合作黨，但喺各級議會選舉都係以工黨名義出選為主。

## 其他比較有名嘅雙重黨籍者
* 香港：劉千石，民主黨、前綫雙重黨籍前任香港立法會議員
* 台灣：吳益政，親民黨、台灣民眾黨雙重黨籍高雄市議員

## 參考

類:政黨
知薰E

《**知薰E**》係香港商業電台叱咤903嘅電台節目，由朱薰主持，2021年9月20號正式首播，播出時間係逢禮拜一到五下晝2點到3點。節目內容主要講下唔同年紀上面，唔同方面嘅知識。

## 播放時間
*2021年9月20號起：逢星期一至五下晝兩點至三點播出
**2021年9月27號至10月1號因為朱薰放假關係，原定《知薰E》分別改播叱咤樂壇Special風火雷電新之樂章前奏（9月27號）以及叱咤樂壇（9月28號到10月1號）
**2021年11月4號至5號因為朱薰放假關係，原定《知薰E》改播叱咤樂壇
**2021年12月22號到24號因為朱薰放假關係，原定《知薰E》改播叱咤樂壇
**2022年2月28號到3月4號因為朱薰放假關係，原定《知薰E》改播集雜志
**2022年3月22號到25號因為朱薰放假關係，原定《知薰E》改播叱咤樂壇
**2022年6月21號到24號因為朱薰放假關係，原定《知薰E》改播雲妮鍾情
**2022年7月11號到13號因為朱薰放假關係，原定《知薰E》改播雲妮鍾情
**2022年8月22號因為朱薰放假關係，原定《知薰E》改播叱咤樂壇
**2022年11月3號到4號因為朱薰放假關係，原定《知薰E》改播叱咤樂壇
**2023年1月13號因為朱薰放假關係，原定《知薰E》改播叱咤樂壇
**2023年4月4號到7號因為朱薰放假關係，原定《知薰E》改播雲妮鍾情
**2023年7月3號到7號因為朱薰放假關係，原定《知薰E》分別改播叱咤樂壇（7月3號到6號）以及雲妮鍾情（7月7號）
**2023年7月31號到9月1號因為朱薰放假關係，原定《知薰E》分別改播叱咤樂壇（7月31號到8月11號、8月21號到25號）、雲妮鍾情（8月14號到18號）以及My當奴（8月28號到9月1號）
**2024年3月7號到8號因為朱薰病咗關係，《知薰E》改喺兩點半至三點播出預先錄音部份，兩點至兩點半改播叱咤樂壇
**2024年4月2號到5號因為朱薰放假關係，原定《知薰E》改播叱咤樂壇
**2024年6月21號因為朱薰病咗關係，《知薰E》改喺兩點半至三點播出預先錄音部份，兩點至兩點半改播叱咤樂壇
**2024年7月23號到26號因為朱薰放假關係，原定《知薰E》改播叱咤樂壇
**2024年8月21號因為朱薰病咗關係，《知薰E》改喺兩點半至三點播出預先錄音部份，兩點至兩點半改播叱咤樂壇
**2024年12月25號到27號因為朱薰放假關係，原定《知薰E》改播叱咤樂壇
**2025年2月7號因為朱薰放假關係，原定《知薰E》改播叱咤樂壇
**2025年3月5號到7號因為朱薰放假關係，原定《知薰E》改播叱咤樂壇
**2025年4月16號到25號因為朱薰放假關係，原定《知薰E》分別改播支力支力（16號到18號）以及雲妮鍾情（21號到25號）
**2025年8月4號到8號因為朱薰放假關係，原定《知薰E》改播叱咤樂壇
**2025年9月5號因為朱薰放假關係，原定《知薰E》改播叱咤樂壇
**2025年12月25號到26號因為朱薰放假關係，原定《知薰E》改播叱咤樂壇

## 節目內容
*一百歲唔死都有新嘢聽：介紹一啲實用而大部份人都得嘅俚語同埋生字生詞
*零歲未岀世都有新嘢學：介紹一啲新嘅嘢同埋新嘅知識
*知佢咩料：邀請一啲嘉賓去分享個人有用嘢
*專家話：邀請一啲嘉賓去分享實用嘅知識
*多元交響Super mix：介紹一些有困難社會人士嘅技能

## 出面網頁
*節目重溫版面
*
*

|-
|width=30% align=center|**上一節目**你好嘢
|width=40% align=center|**知薰E**2021年9月20號－(14:00-15:00)
|width=30% align=center|**下一節目**—
旅遊健康中心

**旅遊健康中心**，香港健康院兩間，專門做出外旅行健康有關，皆因外地有種種瘟疫，去時要預防，歸時要防止傳入。一間灣仔胡忠大廈，另一間長沙灣政府合署，都歸衞生署，衞生防護中心下傳染病處港口衞生科主理，英文名****。內有會診，有打疫苗，以及發注射證明書，重有驗血同有旁身藥。

## 攷

## 出面網頁
*官方網頁
放射衞生科

**放射衞生科**，香港衞生署部門，專門處理防護電離輻射，以保障大眾健康。址喺西灣河太康街，西灣河健康中心入便，英文寫做****。有幾方面服務，其一為做放射工人，監察個人輻射量。香港天文台個環境輻射監察網絡，當中劑量由放射衞生科評估。監察輻射物同輻射相關儀器。亦以世界標準，校準輻射劑量計。以及批准放射物同輻照儀器入口。開禮拜一到五。

## 史
二〇一九年十月一號，由**放射衞生部**改名放射衞生科。

## 攷

## 出面網頁
*放射衞生科
柴灣健康評估中心

**柴灣健康評估中心**，香港健康評估中心之一，為學生健康而設，由學生健康服務中心轉介跟進，址喺柴灣康民街，柴灣健康院入便，英文叫****。行政上歸東區。開禮拜一到五，公眾假期唔開。歸衞生署管。
## 攷

## 出面網頁
* 官方網頁
永遠不回頭

《**永遠不回頭**》係由陳樂融填詞，陳志遠作曲，張雨生、王傑、邰正宵同姚可傑演唱。呢首歌收錄喺《七匹狼 電影原聲帶》入面。

## 參考資料
柴灣學生健康服務中心

**柴灣學生健康服務中心**，香港學生健康服務中心之一，為學生健康而設，年年同學生驗身，址喺柴灣康民街，柴灣健康院入便，英文叫****。行政上歸東區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
## 攷

## 出面網頁
* 官方網頁
愛你的宿命

《**愛你的宿命**》係由何啟弘填詞，陳明容作曲，張信哲演唱。呢首歌收錄喺《還愛》專輯入面，係南韓電視劇《來自星星的你》中文主題曲。

## 參考資料
九龍城獅子會學生健康服務中心

**九龍城獅子會學生健康服務中心**，香港學生健康服務中心之一，為學生健康而設，年年同學生驗身，址喺九龍城侯王道80號，獅子會健康院入便，英文叫****。行政上歸九龍城區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。

## 攷

## 出面網頁
* 官方網頁
My Destiny (李世真嘅歌)

《**My Destiny**》係由全昌燁填詞，陳明容作曲，李世真演唱。呢首歌係南韓電視劇《來自星星的你》主題曲。

## 參考資料
老人飲酒歌

《**老人飲酒歌**》係臺灣阿美族民謠，由郭英男與郭秀珠演唱。呢首歌係1996年夏季奧林匹克運動會主題曲。

## 爭議
原本呢隻歌嘅原唱剩係標明屬於郭英男，之後經歷咗三年官司，Enigma同EMI唱片承認咗呢隻歌嘅主唱係佢哋兩個。

## 參考資料

## 出面網頁
*《老人飲酒歌》音頻
華萃薪傳：第二屆全港小學中國歷史文化常識問答比賽

**華萃薪傳─第二屆全港小學中國歷史文化常識問答比賽**係由教育局主辨、中國文化研究院協辦嘅小學校際問答比賽，目的係鼓勵小學生加深對歷史文化嘅認識，提高學習興趣，營造學習氣氛。

## 參賽資格
喺2021/22學年喺香港教育局註冊嘅小學讀緊四年級至六年級嘅學生。

## 比賽形式
### 第一階段
;初賽，網上問答比賽
*每間學校最少要有二十位學生參賽，參與初賽人數冇上限。
*參賽學生必須以大會所提供嘅帳戶登入指定網上平台作賽。
*每位學生只可以參加比賽一次，喺限時十五分鐘之內，回答三十條題目，題目範疇圍繞歷史、文化、地理、語文、經典名篇與名句等。
*分數最高嗰五間學校獲得晉身第二階段嘅參賽資格。

### 第二階段
;第一回合：博古佑今「必答題」
主持會逐一向每間學校發問一套五條嘅指定題目同提供答案選項，每答啱一題加100分，答錯或棄權唔扣分，冇得補答。

;第二回合：「分」秒必爭「搶答題」
參賽隊員需要鬥快撳掣搶答，每答啱一題加200分，答錯或棄權扣200分，冇得補答。答啱嗰隊可以喺一幅由16格組成嘅圖像開其中一張，估裏面嘅成語，成功估中嗰隊可以得到200分，但估錯就要扣200分。

;第三回合：終極大挑戰
每間學校嘅隊員需要以合件嘅形式完成兩題題目，答啱每個答案會得到100分，答錯得0分，唔會扣分，冇得補答。

## 得獎學校
*冠軍：英華小學
*亞軍：道教青松小學 (湖景邨)
*季軍：保良局莊啟程第二小學
*第四名：保良局陸慶濤小學
*第五名：東莞同鄉會方樹泉學校

## 參考
小軒

**小軒**，係臺灣填詞人。

## 填詞作品
*《浪跡天涯》
*《竹籬外的春天》
*《籠中的鳥》
*《為我停留》
*《三百六十五里路》
*《故鄉的雲》

## 參考資料
燈掣

**燈掣**，掣一種，用來開燈熄燈，駁喺電源同燈之間，喺牆又有，喺燈側又有，喺插頭又有，或者供電綫之上 。通常一掣開熄，然而亦有光暗掣代替，有啲會有時間掣，又或者感應掣，甚至有搖控掣。燈掣唔止屋宇有，車船飛機等都有，其他設備都有。

掣有種種款式，至常見有翹板掣。一般開熄都呈上下向。至上開定下開，就睇地方而定。

至早燈掣，見於英國，一八八四年就有。

## 攷